7. ข้อมูลหลักทรัพย์และผู้ถือหุ้น

1.  หลักทรัพย์ของบริษัท

ทุนจดทะเบียน ทุนที่ออกและเรียกชำระแล้ว ณ วันที่ 31 ธันวาคม 2558

ทุนจดทะเบียน : หุ้นสามัญจำนวน 359,202,865 หุ้น

มูลค่าที่ตราไว้ หุ้นละ 1 บาท รวมเป็นเงิน 359,202,865 บาท

ทุนจดทะเบียนที่ออกจำหน่ายและชำระแล้ว : หุ้นสามัญจำนวน 308,008,272 หุ้น

มูลค่าที่ตราไว้ หุ้นละ 1 บาท รวมเป็นเงิน 308,008,272 บาท

7.2 ผู้ถือหุ้นของบริษัท

รายชื่อกลุ่มผู้ถือหุ้นรายใหญ่ 10 อันดับแรกที่ปรากฏในสมุดทะเบียนผู้ถือหุ้น ณ วันที่ 31 ธันวาคม
2558

+---------------------------------------------+--------------+---------+
| +----------------------------------------+  |              |         |
| |   ------------ ---------               |  |              |         |
| | ----------- ------------- ------------ |  |              |         |
| |                                        |  |              |         |
| |                                        |  |              |         |
| |                                        |  |              |         |
| |   รายชื่อผู้ถือหุ้น                           |  |              |         |
| |                                        |  |              |         |
| |                                        |  |              |         |
| |   1.                                   |  |              |         |
| |               นายสัมพันธ์      40,109,927 |  |              |         |
| |   จำนวนหุ้นที่ถือ                           |  |              |         |
| |                         วงษ์ปาน         |  |              |         |
| |   สัดส่วน                                |  |              |         |
| |                                        |  |              |         |
| |                                        |  |              |         |
| |   13.022% 2.   CIM                     |  |              |         |
| | B SECURITIES      23,834,870    7.738% |  |              |         |
| |                                        |  |              |         |
| |    (SINGAPORE) PTE.,                   |  |              |         |
| |                                        |  |              |         |
| |    LTD                                 |  |              |         |
| |                                        |  |              |         |
| |   3.           บริษ                     |  |              |         |
| | ัท ไทยเอ็นวีดีอาร์     16,293,072    5.290% |  |              |         |
| |                                        |  |              |         |
| |    จำกัด                                |  |              |         |
| |                                        |  |              |         |
| |   4.           นาย                     |  |              |         |
| | วิบูล วงศ์สืบชาติ      8,790,900     2.854% |  |              |         |
| |                                        |  |              |         |
| |   5.           นาย                     |  |              |         |
| | จารุวิทย์ สวนมาลี     8,411,314     2.731% |  |              |         |
| |                                        |  |              |         |
| |   6.           นาง                     |  |              |         |
| | สุนันท์ สันติโชตินันท์    6,991,809     2.270% |  |              |         |
| |                                        |  |              |         |
| |   7.           นาย                     |  |              |         |
| | จิตต์ ศรีวรรณวิทย์     6,062,100     1.968% |  |              |         |
| |                                        |  |              |         |
| |   8.           นาย                     |  |              |         |
| | อุปกรม ทวีโภค       5,488,558     1.782% |  |              |         |
| |                                        |  |              |         |
| |   9.           สมช                     |  |              |         |
| | าย สุขจิตต์นิตยกาล    4,863,440     1.579% |  |              |         |
| |                                        |  |              |         |
| |   10.          นาย                     |  |              |         |
| | วิชิต ชินวงศ์วรกุล     4,533,000     1.472% |  |              |         |
| |                                        |  |              |         |
| |                ผู้ถือห                    |  |              |         |
| | ุ้นรายอื่น           182,629,282   59.294% |  |              |         |
| |                                        |  |              |         |
| |                ร                       |  |              |         |
| | วม                  308,008,272   100% |  |              |         |
| |                                        |  |              |         |
| |                                        |  |              |         |
| |                                        |  |              |         |
| |   ------------ ---------               |  |              |         |
| | ----------- ------------- ------------ |  |              |         |
| +----------------------------------------+  |              |         |
+---------------------------------------------+--------------+---------+
|                                             |              |         |
+---------------------------------------------+--------------+---------+

หมายเหตุ : ผู้ถือหุ้นลำดับที่ 1, 5,6 และ 8 เป็น ผู้บริหาร และ กรรมการ ของบริษัท

ลำดับที่ 2 เป็นนิติบุคคลต่างประเทศในฐานะ Custodian ของนายไต้ จงอี้
ซึ่งเป็นกรรมการของบริษัท

3.  นโยบายการจ่ายเงินปันผล

บริษัทฯมีนโยบายจ่ายเงินปันผลในอัตราไม่ต่ำกว่าร้อยละ 50 ของกำไรสุทธิหลังหักภาษีเงินได้
และหักสำรองตามกฎหมาย ทั้งนี้ต้องได้รับการอนุมัติจากที่ประชุมผู้ถือหุ้น

4.  ใบสำคัญแสดงสิทธิที่จะซื้อหุ้นสามัญ

ในการประชุมวิสามัญผู้ถือหุ้นของบริษัทเมื่อวันที่ 20 กันยายน 2556
ผู้ถือหุ้นได้มีมติให้ออกและเสนอขายใบสำคัญแสดงสิทธิที่จะซื้อหุ้นสามัญครั้งที่ 2 จำนวนไม่เกิน
51,314,695 หน่วย ในราคาหน่วยละ 0.00 บาท ให้แก่ ผู้ถือหุ้นเดิมของบริษัทฯ (TRT-W2)
ตามสัดส่วนจำนวนหุ้นที่มีอยู่ 6 หุ้นเดิมต่อ 1 หน่วยใบสำคัญแสดงสิทธิ ซึ่งใบสำคัญแสดงสิทธินี้มีอายุ 2
ปีนับจากวันที่ออกใบสำคัญแสดงสิทธิ โดยกำหนดราคาการใช้สิทธิเท่ากับ 5.50 บาทต่อหุ้น
ในอัตราส่วน 1 ใบสำคัญแสดงสิทธิต่อ 1 หุ้นสามัญ โดยออกและเสนอขายใบสำคัญแสดงสิทธิ
ที่จะซื้อหุ้นสามัญดังกล่าวข้างต้นให้แก่ผู้ถือหุ้นเดิมในวันที่ 7 ตุลาคม 2556
และกำหนดวันใช้สิทธิครั้งสุดท้ายในวันที่ 5 ตุลาคม 2558

เมื่อวันที่ 24 ตุลาคม 2556 ตลาดหลักทรัพย์ใหม่ (MAI) ได้รับใบสำคัญแสดงสิทธิที่จะซื้อหุ้นสามัญ
ที่ให้แก่ผู้ถือหุ้นเดิม (TRT - W2) จำนวน 51,314,695 หน่วย เป็นหลักทรัพย์จดทะเบียน
โดยผู้ถือใบสำคัญแสดงสิทธิสามารถใช้สิทธิซื้อหุ้นสามัญของบริษัทตามใบสำคัญแสดงสิทธิได้ในวันทำการสุดท้ายของ
เดือนพฤษภาคมและพฤศจิกายนของแต่ละปี ทั้งนี้วันกำหนดการใช้สิทธิครั้งแรกตรงกับวันที่ 30
พฤษภาคม 2557

เมื่อวันที่ 28 พฤศจิกายน 2557 ผู้ถือหุ้นเดิมได้ใช้สิทธิซื้อหุ้นสามัญของบริษัทเป็นจำนวน 1,000 หุ้น
ในราคา หุ้นละ 5.50 บาท รวมเป็นเงิน 5,500.00 บาท บริษัทฯ
ได้จดทะเบียนเพิ่มทุนที่ชำระแล้วจากการใช้สิทธิดังกล่าวเมื่อวันที่ 11 ธันวาคม 2557

เมื่อวันที่ 5 ตุลาคม 2558 ผู้ถือหุ้นเดิมได้ใช้สิทธิซื้อหุ้นสามัญของบริษัทเป็นจำนวน 119,102 หุ้น
ในราคา หุ้นละ 5.50 บาท รวมเป็นเงิน 655,061 บาท บริษัทฯ
ได้จดทะเบียนเพิ่มทุนที่ชำระแล้วจากการใช้สิทธิดังกล่าวเมื่อวันที่ 16 ตุลาคม 2558

5.  หุ้นกู้

การออกหุ้นกู้ครั้งที่ 1

  ในเดือนมิถุนายน 2555 บริษัทฯ ได้ออกหุ้นกู้ชนิดไม่ด้อยสิทธิและไม่มีหลักประกันเป็นจำนวน
  600,000 หน่วย มูลค่าที่ตราไว้หน่วยละ 1,000 บาท รวมมูลค่า 600 ล้านบาท
  โดยมีวัตถุประสงค์เพื่อรองรับการขยายธุรกิจของบริษัท
  และใช้เป็นเงินทุนหมุนเวียนการดำเนินงาน หุ้นกู้มีอายุ 3 ปี โดยจะครบกำหนดไถ่ถอนในวันที่ 28
  มิถุนายน 2558 ผู้ถือหุ้นกู้จะได้รับดอกเบี้ยในอัตราร้อยละ 5.30 ต่อปี
  โดยจะชำระดอกเบี้ยรายไตรมาสในเดือนมีนาคม, มิถุนายน, กันยายนและธันวาคมของทุกปี
  ภายใต้เงื่อนไขของข้อกำหนดสิทธิของผู้ถือหุ้นกู้ได้ระบุข้อปฏิบัติและข้อจำกัด บางประการ เช่น
  การดำรงอัตราส่วนทางการเงิน และการก่อหลักประกันหรือภาระผูกพัน

การออกหุ้นกู้ครั้งที่ 2

  ในเดือนมีนาคม 2558 บริษัทฯ ได้ออกหุ้นกู้ชนิดไม่ด้อยสิทธิและไม่มีหลักประกันเป็นจำนวน
  200,000 หน่วย มูลค่าที่ตราไว้หน่วยละ 1,000 บาท รวมมูลค่า 200 ล้านบาท
  โดยมีวัตถุประสงค์เพื่อรองรับการขยายธุรกิจของบริษัท
  และใช้เป็นเงินทุนหมุนเวียนการดำเนินงาน หุ้นกู้มีอายุ 2 ปี โดยจะครบกำหนดไถ่ถอนในวันที่ 9
  มีนาคม 2560 ผู้ถือหุ้นกู้จะได้รับดอกเบี้ยในอัตราร้อยละ 4 ต่อปี โดยจะชำระดอกเบี้ยทุกๆ 6
  เดือน ในเดือนมีนาคมและกันยายนของทุกปี
  ภายใต้เงื่อนไขของข้อกำหนดสิทธิของผู้ถือหุ้นกู้ได้ระบุข้อปฏิบัติและข้อจำกัดบางประการ เช่น
  การดำรงอัตราส่วนทางการเงิน และการก่อหลักประกันหรือภาระผูกพัน

  การออกหุ้นกู้ครั้งที่ 3

  ในเดือนเมษายน 2558 บริษัทฯ ได้ออกหุ้นกู้ชนิดไม่ด้อยสิทธิและไม่มีหลักประกันเป็นจำนวน
  200,000 หน่วย มูลค่าที่ตราไว้หน่วยละ 1,000 บาท รวมมูลค่า 200 ล้านบาท
  โดยมีวัตถุประสงค์เพื่อรองรับการขยายธุรกิจของบริษัท
  และใช้เป็นเงินทุนหมุนเวียนการดำเนินงาน หุ้นกู้มีอายุ 2 ปี โดยจะครบกำหนดไถ่ถอนในวันที่ 30
  เมษายน 2560 ผู้ถือหุ้นกู้จะได้รับดอกเบี้ยในอัตราร้อยละ 3.95 ต่อปี
  โดยจะชำระดอกเบี้ยรายไตรมาสในเดือนมกราคม, เมษายน, กรกฎาคมและตุลาคมของทุกปี
  ภายใต้เงื่อนไขของข้อกำหนดสิทธิของผู้ถือหุ้นกู้ได้ระบุข้อปฏิบัติและข้อจำกัด บางประการ เช่น
  การดำรงอัตราส่วนทางการเงิน และการก่อหลักประกันหรือภาระผูกพัน

  การออกหุ้นกู้ครั้งที่ 4

  ในเดือนกรกฎาคม 2558 บริษัทฯ ได้ออกหุ้นกู้ชนิดไม่ด้อยสิทธิและไม่มีหลักประกันเป็นจำนวน
  100,000 หน่วย มูลค่าที่ตราไว้หน่วยละ 1,000 บาท รวมมูลค่า 100 ล้านบาท
  โดยมีวัตถุประสงค์เพื่อรองรับการขยายธุรกิจของบริษัท
  และใช้เป็นเงินทุนหมุนเวียนการดำเนินงาน หุ้นกู้มีอายุ 3 ปี โดยจะครบกำหนดไถ่ถอนในวันที่ 16
  กรกฎาคม 2561 ผู้ถือหุ้นกู้จะได้รับดอกเบี้ยในอัตราร้อยละ 3.80 ต่อปี โดยจะชำระดอกเบี้ยทุกๆ
  6 เดือนในเดือนมกราคมและกรกฎาคมของทุกปี
  ภายใต้เงื่อนไขของข้อกำหนดสิทธิของผู้ถือหุ้นกู้ได้ระบุข้อปฏิบัติและข้อจำกัดบางประการ เช่น
  การดำรงอัตราส่วนทางการเงิน และการก่อหลักประกันหรือภาระผูกพัน

8. โครงสร้างการจัดการ

8.1 โครงสร้างการจัดการ

รูปแผนผังโครงสร้างการจัดการของบริษัท ณ.วันที่ 31 ธันวาคม 2558

[]

โครงสร้างคณะกรรมการของบริษัทประกอบด้วยคณะกรรมการจำนวน 4 ชุด ได้แก่
คณะกรรมการบริษัทฯ (Board of Directors) คณะกรรมการตรวจสอบ (Audit Committee)
คณะกรรมการสรรหา (Nominating Committee) และ คณะกรรมการบริหาร (Executive
Committee) โดยมีรายชื่อและขอบเขตอำนาจหน้าที่ดังต่อไปนี้

8.1.1 คณะกรรมการบริษัท

ณ 31 ธันวาคม 2558 คณะกรรมการบริษัทฯ มีจำนวน 11 ท่านดังนี้ โดยมีวาระการดำรงตำแหน่ง
คราวละ 3 ปี

8.1.1 คณะกรรมการบริษัท

ณ 31 ธันวาคม 2558 คณะกรรมการบริษัทฯ มีจำนวน 11 ท่านดังนี้ โดยมีวาระการดำรงตำแหน่ง
คราวละ 3 ปี

กำหนดครบวาระ

+-------+---------------------+-----------------------------+--------+
| 1.    | ดร. ทองธัช หงส์ลดารมภ์ | ประธานกรรมการ/กรรมการอิสระ   | 28/    |
|       |                     |                             | 4/2561 |
+-------+---------------------+-----------------------------+--------+
| 2.    | นายสัมพันธ์ วงษ์ปาน     | รองประธานกรรมการ            | 28/    |
|       |                     |                             | 4/2561 |
+-------+---------------------+-----------------------------+--------+
| 3.    | นายอุปกรม ทวีโภค      | กรรมการ                     | 21/    |
|       |                     |                             | 4/2559 |
+-------+---------------------+-----------------------------+--------+
| 4.    | นายจารุวิทย์ สวนมาลี    | กรรมการ                     | 21/    |
|       |                     |                             | 4/2560 |
+-------+---------------------+-----------------------------+--------+
| 5.    | นายอวยชัย ศิริวจนา     | กรรมการ                     | 21/    |
|       |                     |                             | 4/2559 |
+-------+---------------------+-----------------------------+--------+
| 6.    | นายอัมพรทัต พูลเจริญ    | กรรมการ                     | 28/    |
|       |                     |                             | 4/2561 |
+-------+---------------------+-----------------------------+--------+
| 7.    | นางสุนันท์ สันติโชตินันท์   | กรรมการ                     | 21/    |
|       |                     |                             | 4/2560 |
+-------+---------------------+-----------------------------+--------+
| 8.    | นายไต้ จงอี้           | กรรมการ                     | 28/    |
|       |                     |                             | 4/2561 |
+-------+---------------------+-----------------------------+--------+
| 9.    | ดร. พิสิฐ ลี้อาธรรม     | กรรมก                       | 21/    |
|       |                     | ารอิสระ/ประธานกรรมการตรวจสอบ | 4/2560 |
+-------+---------------------+-----------------------------+--------+
| 10.   | นายธีรวุฒิ ศุภวิริยกุล     | กรรมการอิสระ/กรรมการตรวจสอบ  | 21/    |
|       |                     |                             | 4/2559 |
+-------+---------------------+-----------------------------+--------+
| 11.   | นายสิงหะ นิกรพันธุ์      |   -------------             | 21/    |
|       |                     | --------------- ----------- | 4/2559 |
|       |                     |   กรรมการอิสระ               |        |
|       |                     | /กรรมการตรวจสอบ   21/4/2556 |        |
|       |                     |                             |        |
|       |                     |   -------------             |        |
|       |                     | --------------- ----------- |        |
+-------+---------------------+-----------------------------+--------+

ทั้งนี้มี นางชุติมา มีวงษ์ เป็นเลขานุการคณะกรรมการบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือ นายสัมพันธ์ วงษ์ปาน ลงนามร่วมกับ นายอุปกรม

ทวีโภค หรือนายอัมพรทัต พูลเจริญ หรือนายจารุวิทย์ สวนมาลี หรือนายอวยชัย ศิริวจนา
หรือนางสุนันท์ สันติโชตินันท์ รวมเป็น 2 คน และประทับตราสำคัญของบริษัทฯ

อำนาจหน้าที่ของคณะกรรมการบริษัท

1. ดำเนินกิจการค้าของบริษัทฯให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัทฯ

2. วางแผนและกำหนดนโยบายการบริหารงานของบริษัทฯ
ตลอดจนตรวจสอบผลการดำเนินงานของบริษัทฯ

3. กำหนดระเบียบต่าง ๆ ของบริษัทฯ

4. คณะกรรมการบริษัทอาจแต่งตั้งคณะกรรมการบริหาร หรือมอบอำนาจให้กรรมการคนใดคนหนึ่ง
หรือหลายคน หรือบุคคลอื่นกระทำการอย่างหนึ่งอย่างใดแทนคณะกรรมการ
ภายในขอบเขตที่คณะกรรมการพึงมี และมีสิทธิที่จะยกเลิก เพิกถอน แก้ไข
หรือเปลี่ยนแปลงอำนาจดังกล่าวได้

5. พิจารณาและอนุมัติกิจการอื่น ๆ ที่สำคัญอันเกี่ยวกับบริษัทฯ หรือที่เห็นสมควรจะดำเนินกิจการนั้น
ๆ เพื่อให้เกิดประโยชน์กับบริษัทฯ

เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้กำหนดให้รายการที่กรรมการ หรือบุคคลที่อาจมีความขัดแย้งทางผลประโยชน์ มีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
ให้กรรมการผู้ซึ่งมีส่วนได้ส่วนเสียในเรื่องนั้นไม่มีสิทธิออกเสียงลงคะแนนในเรื่องนั้น

เรื่องที่กฎหมายกำหนดให้ต้องได้มติที่ประชุมผู้ถือหุ้น เช่น การโอนหรือขายกิจการ การเพิ่มทุน
การควบรวมบริษัท เป็นต้น

การทำรายการที่มีกรรมการมีส่วนได้เสีย
และอยู่ในข่ายที่กฎหมายหรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

8.1.2 คณะกรรมการตรวจสอบ

ณ วันที่ 31 ธันวาคม 2558 คณะกรรมการตรวจสอบของบริษัทฯมีจำนวน 3 ท่าน ดังนี้
โดยมีวาระการดำรงตำแหน่ง คราวละ 3 ปี

กำหนดครบวาระ

  --------- -------------------- ------------------------- ----------------
  1.        ดร. พิสิฐ ลี้อาธรรม      ประธานคณะกรรมการตรวจสอบ   28/2/2560

  2.        นายธีรวุฒิ ศุภวิริยกุล      กรรมการตรวจสอบ            28/2/2560

  3.        นายสิงหะ นิกรพันธุ์       กรรมการตรวจสอบ            28/2/2560
  --------- -------------------- ------------------------- ----------------

ทั้งนี้มี นายอมรพงษ์ นวลวิวัฒน์ เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1. สอบทานให้บริษัทฯ มีการรายงานทางการเงินอย่างถูกต้องและเพียงพอ

2. สอบทานให้บริษัทฯ มีระบบการควบคุมภายใน (Internal Control)
และระบบการตรวจสอบภายใน (Internal Audit) ที่เหมาะสมและมีประสิทธิภาพ
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์
ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบ โดยมีข้อมูลอย่างน้อย ดังนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

(ข) ความเห็นเกี่ยวกับความเพียงพอของระบบควบคุมภายในของบริษัทฯ

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่ได้รับมอบหมายจากคณะกรรมการบริษัทด้วยความเห็นชอบจากคณะกรรมการตรวจสอบ

3.  คณะกรรมการสรรหา

ณ วันที่ 31 ธันวาคม 2558 คณะกรรมการสรรหา ประกอบด้วยด้วยบุคคลดังต่อไปนี้
โดยมีวาระการดำรงตำแหน่ง คราวละ 1 ปี

กำหนดครบวาระ

  ------ ---------------------- ------------------------------ ------------
  1...   ดร. ทองธัช หงส์ลดารมภ์    ประธานคณะกรรมการสรรหา          28/2/2559

  2...   นายสิงหะ นิกรพันธุ์         กรรมการสรรหา                   28/2/2559

  3...   นายจารุวิทย์ สวนมาลี       กรรมการสรรหา                   28/2/2559
  ------ ---------------------- ------------------------------ ------------

หน้าที่และความรับผิดชอบของคณะกรรมการสรรหา

1.  กำหนดคุณสมบัติของกรรมการที่ต้องการสรรหาให้เป็นไปตามโครงสร้าง ขนาด
    และองค์ประกอบของคณะกรรมการที่คณะกรรมการกำหนดไว้

2.  สรรหาและเสนอชื่อบุคคลที่เหมาะสมที่จะมาดำรงตำแหน่งกรรมการให้คณะกรรมการพิจารณา

8.1.4 คณะกรรมการบริหาร

ณ วันที่ 31 ธันวาคม 2558 คณะกรรมการบริหารของบริษัทฯมีจำนวน 5 ท่าน ดังนี้
โดยมีวาระการดำรงตำแหน่ง คราวละ 1 ปี

กำหนดครบวาระ

  ------ ---------------------- ------------------------------- -----------
  1.     นายสัมพันธ์ วงษ์ปาน        ประธานกรรมการบริหาร              28/2/2559

  2.     นายอุปกรม ทวีโภค         กรรมการบริหาร                    28/2/2559

  3.     นายจารุวิทย์ สวนมาลี       กรรมการบริหาร                    28/2/2559

  4.     นายอวยชัย ศิริวจนา        กรรมการบริหาร                    28/2/2559

  5.     นายอัมพรทัต พูลเจริญ       กรรมการบริหาร                    28/2/2559
  ------ ---------------------- ------------------------------- -----------

อำนาจหน้าที่ของคณะกรรมการบริหาร

1.  ควบคุมดูแลการดำเนินธุรกิจของบริษัทฯให้เป็นไปตามนโยบายธุรกิจ แผนธุรกิจ
    และกลยุทธ์ทางธุรกิจที่คณะกรรมการบริษัทได้อนุมัติแล้ว

2.  มีอำนาจอนุมัติค่าใช้จ่ายหรือการจ่ายเงินที่เกี่ยวข้องกับการดำเนินธุรกิจ
    หรือการลงทุนในโครงการใหม่หรือการซื้อขายทรัพย์สินถาวรของบริษัทฯ แต่ละครั้ง
    โดยมีมูลค่าไม่เกิน 200 ล้านบาท

3.  มีอำนาจพิจารณาอนุมัติ การรับงาน การเสนอราคางานต่าง ๆ การเข้าทำสัญญา หรือการกู้ยืม
    การค้ำประกัน หรือการทำนิติกรรมใดๆที่เป็นการดำเนินธุรกิจปกติของบริษัทฯ
    โดยวงเงินไม่เกิน 1,000 ล้านบาท

4.  การกำหนดโครงสร้างองค์กร และการบริหาร
    โดยให้ครอบคลุมถึงรายละเอียดของการคัดเลือก การฝึกอบรม การว่าจ้าง
    การเลิกจ้างพนักงานของบริษัทฯ

5.  การกำหนดสวัสดิการพนักงาน ให้เหมาะสมกับสภาพการณ์ ประเพณีปฏิบัติ
    และสอดคล้องกับกฎหมายที่บังคับใช้อยู่

6.  พิจารณาการเข้าทำสัญญาของบริษัทฯ และบริษัทย่อย เกี่ยวกับการเงิน การให้กู้ยืม
    การค้ำประกัน แต่ละครั้ง วงเงินไม่เกิน 5 ล้านบาท

7.  พิจารณาวาระต่างๆ ก่อนเสนอขออนุมัติจากคณะกรรมการบริษัท

8.  เสนอแนะให้คณะกรรมการบริษัทพิจารณาอนุมัติในเรื่อง เป้าหมาย นโยบายธุรกิจ แผนธุรกิจ
    กลยุทธ์ทางธุรกิจ อำนาจการบริหารงาน งบประมาณรายจ่ายประจำปี
    ขอบเขตอำนาจและหน้าที่ของกรรมการผู้จัดการ

9.  ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัทในแต่ละคราว

10. ควบคุมดูแลการดำเนินงานของบริษัทฯ ให้เป็นไปตามกฎหมาย วัตถุประสงค์
    และข้อบังคับของบริษัทฯตลอดจนมติที่ประชุมผู้ถือหุ้น

ทั้งนี้การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯ
และในกรณีที่การดำเนินการใดที่มีหรืออาจมีผลประโยชน์หรือส่วนได้ส่วนเสียของกรรมการบริหารท่านใด
หรือบุคคลที่อาจมีความขัดแย้ง (ตามประกาศของคณะกรรมการ ก.ล.ต.)
ให้คณะกรรมการบริหารนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณาต่อไป
โดยกรรมการบริหารท่านนั้นและบุคคลที่อาจมีความขัดแย้งจะไม่มีสิทธิออกเสียงลงคะแนนในการประชุมคณะกรรมการบริษัทในเรื่องดังกล่าว

8.1.5 คณะผู้บริหาร

ณ วันที่ 31 ธันวาคม 2558 คณะผู้บริหารของบริษัทฯมีจำนวน 8 ท่าน ดังนี้

  ------------ ---- -------------------- -------------------------------------
               1.   นายสัมพันธ์ วงษ์ปาน      กรรมการผู้จัดการ

               2.   นายยศกร บุรกรรมโกวิท   ผู้ช่วยกรรมการผู้จัดการ (CRM)

               3.   นายชุมพร คูร์พิพัฒน์       ผู้ช่วยกรรมการผู้จัดการ (การตลาด)

               4.   นายอุปกรม ทวีโภค       ผู้จัดการฝ่ายการเงิน บัญชี
                                         และเทคโนโลยีสารสนเทศ / เลขานุการบริษัท

               5.   นายอัมพรทัต พูลเจริญ     ผู้จัดการฝ่ายผลิต

               6.   นายอวยชัย ศิริวจนา      ผู้จัดการฝ่ายการตลาด

               7.   นางสุนันท์ สันติโชตินันท์    ผู้จัดการฝ่ายทรัพยากรมนุษย์และบริหารสำนักงาน

               8.   นายสมศักดิ์ คูอมรพัฒนะ    ผู้จัดการฝ่ายวิศวกรรม
  ------------ ---- -------------------- -------------------------------------

อำนาจหน้าที่ของกรรมการผู้จัดการ

ดำเนินการและบริหารจัดการการดำเนินธุรกิจตามปกติของบริษัทฯ

1.  ดำเนินการและบริหารจัดการการดำเนินธุรกิจของบริษัทฯให้เป็นไปตามนโยบายธุรกิจ
    แผนธุรกิจและ กลยุทธ์ทางธุรกิจที่คณะกรรมการบริษัทได้อนุมัติแล้ว

2.  มีอำนาจอนุมัติค่าใช้จ่าย หรือการจ่ายเงินตามโครงการ หรือการลงทุน
    หรือการซื้อขายทรัพย์สินถาวรของบริษัทฯตามที่ได้รับอนุมัติจากคณะกรรมการบริหารแล้ว

3.  มีอำนาจอนุมัติค่าใช้จ่ายในการดำเนินธุรกรรมตามปกติของบริษัทฯในวงเงินไม่เกิน 1.0
    ล้านบาทต่อครั้ง ยกเว้นการจัดซื้อวัตถุดิบ การจัดจ้างผู้รับเหมาช่วงและพนักงานชั่วคราว
    เพื่อทำงานให้ลูกค้าตามสัญญา

4.  มอบอำนาจหรือมอบหมายให้บุคคลอื่นใด
    ที่กรรมการผู้จัดการเห็นสมควรทำหน้าที่แทนในเรื่องที่จำเป็นและสมควร
    ซึ่งอยู่ภายใต้หลักเกณฑ์ของกฎหมาย และกฎระเบียบข้อบังคับของบริษัทฯ

5.  ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัท
    และ/หรือคณะกรรมการบริหารในแต่ละคราว

6.  ดำเนินการและอนุมัติการเข้ารับว่าจ้าง รับทำงาน
    การตกลงผูกพันในการดำเนินธุรกิจปกติของบริษัทฯ
    โดยมีวงเงินดังกล่าวให้เป็นไปตามระเบียบอำนาจอนุมัติ และดำเนินการของบริษัทฯ
    ซึ่งผ่านการพิจารณาจากคณะกรรมการบริษัทแล้ว
    ทั้งนี้วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัท

ทั้งนี้ การมอบอำนาจดังกล่าวข้างต้น
ให้แก่กรรมการผู้จัดการต้องอยู่ภายใต้หลักเกณฑ์ของกฎหมายและกฏระเบียบข้อบังคับของบริษัทฯ
และในกรณีที่การดำเนินการใดที่มีหรืออาจมีผลประโยชน์หรือ ส่วนได้ส่วนเสียของกรรมการผู้จัดการ
หรือบุคคลที่อาจมีความขัดแย้ง กรรมการผู้จัดการไม่มีอำนาจอนุมัติการดำเนินการดังกล่าว
โดยกรรมการผู้จัดการจะต้องนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณาต่อไป

1.  การสรรหากรรมการ และผู้บริหาร

การคัดเลือกกรรมการของบริษัทฯ ผ่านขั้นตอนการสรรหา ของ คณะกรรมการสรรหา
(Nominating Committee)
ซึ่งคณะกรรมการสรรหาจะคัดเลือกบุคคลที่จะเข้าดำรงตำแหน่งคณะกรรมการบริษัท
โดยมีการพิจารณาจากความรู้ความสามารถ และประสบการณ์ที่เกี่ยวข้องกับธุรกิจ
หรือพิจารณาจากผู้ถือหุ้นรายใหญ่ของบริษัทฯที่มีประสบการณ์ อย่างไรก็ตาม
การแต่งตั้งกรรมการใหม่จะผ่านการพิจารณาจากที่ประชุม คณะกรรมการบริษัท
ซึ่งมีคณะกรรมการตรวจสอบร่วมอยู่ด้วย

นอกจากนี้ การแต่งตั้งคณะกรรมการจะต้องผ่านมติที่ประชุมผู้ถือหุ้นตามข้อบังคับของบริษัทฯ
ทั้งนี้ข้อบังคับของบริษัทฯกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

(ข) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (ก) เลือกตั้งบุคคลคนเดียว
หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค) บุคคลผู้ซึ่งได้รับคะแนนเสียงสูงสุดตามลำดับลงมา
เป็นผู้ที่ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวน 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3 กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทฯนั้น
ให้จับสลากกันว่าผู้ใดจะออก ส่วนปีหลังๆต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจได้รับเลือกเข้ามาดำรงตำแหน่งใหม่ก็ได้

หลักเกณฑ์ในการคัดเลือกกรรมการตรวจสอบ/กรรมการอิสระ

คณะกรรมการตรวจสอบประกอบด้วยคณะกรรมการอิสระ 3 ท่าน
โดยมีวาระการดำรงตำแหน่งคราวละ 3 ปี บริษัทฯมีนโยบายในการสรรหากรรมการตรวจสอบ
โดยมีคุณสมบัติดังนี้

  1. ถือหุ้นไม่เกินร้อยละ 1 ของทุนชำระแล้วของบริษัทฯ

  2. เป็นกรรมการที่ไม่มีส่วนร่วมในการบริหารงานในบริษัทฯและบริษัทที่เกี่ยวข้อง

  3. เป็นกรรมการที่ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำจากบริษัทฯ

  บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

  4.
  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัทฯ
  บริษัทในเครือ หรือผู้ถือหุ้นรายใหญ่ของบริษัทฯ

  5. เป็นกรรมการที่ไม่มีผลประโยชน์หรือส่วนได้เสียในลักษณะตามหัวข้อ 4. มาก่อนในระยะเวลา
  2 ปี-

  ก่อนได้รับการแต่งตั้งเป็นกรรมการตรวจสอบ

  6. เป็นกรรมการที่ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

  7. เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท

  ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

  8. สามารถปฏิบัติหน้าที่ แสดงความเห็น หรือรายงานผลการปฏิบัติงานตามหน้าที่
  ที่ได้รับมอบหมายจากคณะกรรมการบริษัท
  โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
  รวมทั้งผู้ที่เกี่ยวข้องหรือญาติสนิทของบุคคลดังกล่าว

นอกจากนี้ บริษัทฯได้พิจารณาคุณสมบัติในด้านอื่นๆประกอบด้วย เช่น ประสบการณ์ ความรู้
ความเชี่ยวชาญ และจริยธรรม เพื่อให้เกิดประโยชน์สูงสุดต่อบริษัทฯ

การสรรหาผู้บริหาร

คณะกรรมการบริษัท และฝ่ายบริหาร ตระหนักถึงการดำเนินการเพื่อให้มั่นใจว่าบริษัทฯ
จะสามารถสรรหาบุคลากร ที่จะเข้ามารับผิดชอบในตำแหน่งที่สำคัญอย่างเหมาะสม
โดยการจัดให้มีกระบวนการและแผนปฏิบัติ อย่างเป็นรูปธรรม ตามหลักการจัดการทรัพยากรมนุษย์

8.3 ค่าตอบแทนกรรมการและผู้บริหาร

8.3.1 ค่าตอบแทนที่เป็นตัวเงิน

  8.3.1.1 ค่าตอบแทนคณะกรรมการบริษัท และ คณะกรรมการตรวจสอบ

  ------------------- ----------- ---------- ----------- ----------- ----------- -----------
  รายชื่อ               ปี 2557                             ปี 2558***               

                      ค่าตอบแทน    เบี้ยประชุม   โบนัส        ค่าตอบแทน    เบี้ยประชุม    โบนัส

  1. ดร.ทองธัช         300,000     120,000    250,000     300,000     150,000     250,000
  หงส์ลดารมภ์                                                                      

  2. นายสัมพันธ์ วงษ์ปาน  540,000**   60,000     125,000     540,000**   75,000      125,000

  3. นายอุปกรม ทวีโภค   180,000**   60,000     125,000     180,000**   75,000      125,000

  4. นายอัมพรทัต พูลเจริญ 180,000**   45,000     125,000     180,000**   75,000      125,000

  5. นายจารุวิทย์ สวนมาลี 180,000**   60,000     125,000     180,000**   75,000      125,000

  6. นายอวยชัย ศิริวจนา  180,000**   60,000     125,000     180,000**   75,000      125,000

  7. นางสุนันท์          120,000     60,000     125,000     120,000     75,000      125,000
  สันติโชตินันท์                                                                      

  8. นายไต้ จงอี้        120,000     60,000     125,000     120,000     75,000      125,000

  9. ดร.พิสิฐ ลี้อาธรรม   240,000*    180,000    250,000     240,000*    180,000     250,000

  10. นายธีรวุฒิ ศุภวิริยกุล 180,000*    120,000    125,000     180,000*    135,000     125,000

  11.นายสิงหะ นิกรพันธุ์   180,000*    120,000    125,000     180,000*    135,000     125,000

  รวม                 2,400,000   945,000    1,625,000   2,400,000   1,125,000   1,625,000
  ------------------- ----------- ---------- ----------- ----------- ----------- -----------

* รวมค่าตอบแทนในฐานะกรรมการตรวจสอบ

** รวมค่าตอบแทนในฐานะกรรมการบริหาร ที่ได้รับอนุมัติในการประชุมกรรมการครั้งที่ 1/2558

*** ในการประชุมผู้ถือหุ้นครั้งที่ 1/2558 มีมติอนุมัติอนุมัติค่าตอบแทนกรรมการ โบนัส
และเบี้ยประชุม ประจำปี 2558 ไม่เกิน 5.5 ล้านบาท

8.3.1.2 ค่าตอบแทนผู้บริหาร

  --------------- ------------ --------------- ----------- ---------------
  ค่าตอบแทน        ปี 2557                       ปี 2558      

                  จำนวนราย     ค่าตอบแทน (บาท)  จำนวนราย    ค่าตอบแทน (บาท)

  ค่าตอบแทนรวม*    8*           19,199,760      8*          20,336,382

  โบนัสรวม         8            4,799,940       8           2,159,969

  รวม             8            23,999,700      8           22,496.351
  --------------- ------------ --------------- ----------- ---------------

* ค่าตอบแทนผู้บริหารประกอบด้วย เงินเดือนและผลประโยชน์อื่น

8.3.2 ค่าตอบแทนอื่น

-ไม่มี-

9. การกำกับดูแลกิจการ

บริษัทฯเห็นถึงความสำคัญของการกำกับดูแลกิจการที่ดี
และเพื่อให้เกิดความโปร่งใสในการดำเนินงานของพนักงานทุกระดับ
จึงกำหนดเป็นข้อพึงปฎิบัติไว้ในจรรยาบรรณทางธุรกิจตลอดจนฝ่ายบริหารของบริษัทฯได้ผลักดันให้เกิดวัฒนธรรมในการกำกับดูแลขึ้นอย่างต่อเนื่อง
ทั้งนี้เพื่อเป็นรากฐานในการเติบโตอย่างยั่งยืน สร้างมูลค่าเพิ่มให้แก่ผู้มีส่วนได้เสียทุกท่าน

นโยบายการกำกับดูแลกิจการ

เพื่อให้บรรลุวัตถุประสงค์ของบริษัทฯ สร้างความรับผิดชอบต่อผลการปฏิบัติงานตามหน้าที่
สร้างความโปร่งใสบนพื้นฐานของความซื่อสัตย์
เพิ่มขีดความสามารถในการแข่งขันของกิจการอย่างยั่งยืน และเพิ่มความเชื่อมั่นให้ผู้มีส่วนได้เสีย
คณะกรรมการบริษัทจึงมีนโยบายในการกำกับดูแลกิจการดังนี้

1.  ดำเนินกิจการด้วยความโปร่งใส สามารถตรวจสอบได้
    และเปิดเผยข้อมูลอย่าเพียงพอแก่ผู้ที่เกี่ยวข้องทุกฝ่าย

2.  บริหารงานอย่างเต็มความสามารถด้วยความระมัดระวัง เพื่อให้เกิดประโยชน์สูงสุดต่อผู้ถือหุ้น

3.  จัดให้มีระบบการควบคุมและบริหารความเสี่ยง โดยดำเนินกิจการด้วยความระมัดระวัง
    และมีการประเมินความเสี่ยงรวมทั้งวางกลยุทธ์ แก้ไข
    และติดตามการบริหารความเสี่ยงอยู่สม่ำเสมอ

4.  การปฏิบัติต่อผู้ถือหุ้น และผู้มีส่วนได้เสียอย่างเท่าเทียมกัน และเป็นธรรมต่อทุกฝ่าย

5.  จัดโครงสร้างบทบาทหน้าที่ความรับผิดชอบของกรรมการแต่ละกลุ่มอย่างชัดเจน

6.  ดูแลสนับสนุนให้ผู้บริหารและพนักงานปฎิบัติงานอย่างมีจริยธรรมในการประกอบธุรกิจอย่างถูกต้องและชอบธรรม

บริษัทฯ ได้เข้าจดทะเบียนในตลาดหลักทรัพย์ MAI เมื่อวันที่ 10 พฤษภาคม 2549 บริษัทฯ โดย
คณะกรรมการและผู้บริหาร ของบริษัทฯ มีนโยบายในการดำเนินธุรกิจอย่างโปร่งใส
ยึดมั่นในคุณธรรม และอยู่ในกรอบของกฏหมายรวมถึงกรอบนโยบายการกำกับดูแลกิจการของบริษัทฯ
ดังนั้น บริษัทจึงได้นำแนวนโยบายในการกำกับดูแลกิจการนำไปปฎิบัติให้เกิดความโปร่งใส
และสามารถตรวจสอบได้และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย ซึ่งบริษัทฯ
จะได้รายงานผลของการนำหลักการกำกับดูแลกิจการที่ดีไปปฏิบัติในปี 2558
ตามหลักการกำกับดูแลกิจการที่ดีของบริษัทจดทะเบียน ปี 2555 ดังนี้

9.1 หมวดสิทธิของผู้ถือหุ้น

คณะกรรมการบริษัท ให้ความสำคัญถึงสิทธิของผู้ถือหุ้น
บริษัทได้ดำเนินการตามนโยบายในการกำกับดูแลกิจการ โดยคำนึงถึงสิทธิของผู้ถือหุ้น ดังนี้

โครงสร้างผู้ถือหุ้น

โครงสร้างการถือหุ้นระหว่างบริษัทฯ กับบริษัทย่อยมีความชัดเจนโปร่งใส มีการเปิดเผยรายชื่อ
จำนวน และสัดส่วนการถือหุ้นของผู้ถือหุ้นรายใหญ่ของบริษัทฯใหญ่และบริษัทย่อย ไว้ในแบบ 56-1
และรายงานประจำปี

การส่งเสริมการใช้สิทธิของผู้ถือหุ้น

บริษัทฯ มีกระบวนการในการปฏิบัติเพื่อดูแลรักษาและคุ้มครองสิทธิของผู้ถือหุ้น
ตั้งแต่ขั้นตอนการกำหนดนโยบายการกำกับดูแลกิจการที่ดี โดยคำนึงถึงสิทธิของผู้ถือหุ้น
และส่งเสริมให้ผู้ถือหุ้นได้ใช้สิทธิดังกล่าว ทั้งสิทธิขั้นพื้นฐานของผู้ถือหุ้นภายหลังการซื้อขายหลักทรัพย์
สิทธิในการรับเงินปันผล โดยจัดให้มีการดูแลและประสานงานระหว่างผู้ถือหุ้นกับนายทะเบียนบริษัท
ศูนย์รับฝากหลักทรัพย์ (ประเทศไทย) จำกัด – TSD
ตลอดจนจัดให้มีหน่วยงานรับผิดชอบตอบข้อซักถามและอำนวยความสะดวกแก่ผู้ถือหุ้นในด้านงานทะเบียน
นอกจากนี้ ยังได้ส่งเสริมและสนับสนุนให้ผู้ถือหุ้นมีบทบาทในการประชุมผู้ถือหุ้น
ตั้งแต่สิทธิในการเข้าประชุม สิทธิในการออกเสียงลงคะแนนและแสดงความคิดเห็น
เพื่อให้ผู้ถือหุ้นมีส่วนร่วมในการพิจารณาเรื่องที่สำคัญ
รวมถึงบริษัทมีนโยบายในการอำนวยความสะดวกและส่งเสริมให้ผู้ถือหุ้นรวมถึงนักลงทุนสถาบันเข้าร่วมประชุมผู้ถือหุ้น

การอำนวยความสะดวกในการใช้สิทธิเข้าร่วมประชุมผู้ถือหุ้น และสนับสนุนการใช้สิทธิออกเสียงของ

ผู้ถือหุ้น

บริษัทฯ
อำนวยความสะดวกแก่ผู้ถือหุ้นในการเข้าร่วมประชุมและให้ได้ใช้สิทธิในการเข้าร่วมประชุมอย่างเต็มที่
ไม่กระทำการใดๆ ที่จะเป็นการจำกัดโอกาสการเข้าร่วมประชุม
มีระบบการจัดการที่ส่งเสริมและสนับสนุนการใช้สิทธิของผู้ถือหุ้นตั้งแต่ก่อนวันประชุมผู้ถือหุ้น
วันประชุมผู้ถือหุ้น และภายหลังวันประชุมผู้ถือหุ้น โดยยึดหลักและปฏิบัติตามแนวทางในคู่มือ “AGM
Checklist” ที่กำหนดโดยสมาคมผู้ลงทุนไทย สมาคมบริษัทจดทะเบียน และ ก.ล.ต. บริษัทฯ
ได้รับการประเมินจากสมาคมผู้ลงทุนไทย สมาคมบริษัทจดทะเบียน และ
ก.ล.ต.ในการจัดประชุมผู้ถือหุ้นประจำปี 2558 อยู่ในระดับ 95.25 %

9.2 หมวดการปฏิบัติต่อผู้ถือหุ้นอย่างเท่าเทียมกัน

บริษัทฯ คำนึงถึงความเท่าเทียมกันของผู้ถือหุ้นทุกกลุ่ม เพื่อให้ผู้ถือหุ้นมีส่วนร่วมในการบริหารงาน
และส่งเสริมให้มีกลไกถ่วงดุลและตรวจสอบการบริหารงานของบริษัทฯ
ซึ่งหลักการปฏิบัติต่อผู้ถือหุ้นอย่างเท่าเทียมกันได้มีการดำเนินการดังนี้

การประชุมผู้ถือหุ้น

บริษัทฯ ตระหนักว่าการประชุมผู้ถือหุ้นเป็นช่องทางหนึ่งที่ผู้ถือหุ้นจะสามารถใช้สิทธิในการตรวจสอบ
และควบคุมการดำเนินงานของบริษัทฯ บริษัทฯ
จึงได้สนับสนุนการจัดการประชุมผู้ถือหุ้นที่ส่งเสริมให้ผู้ถือหุ้นได้ใช้สิทธิของตน
และผู้ถือหุ้นทุกรายได้รับการปฏิบัติอย่างเท่าเทียมกัน

ในปี 2558 บริษัทฯ ได้จัดการประชุมผู้ถือหุ้น 1 ครั้ง เป็นการประชุมสามัญผู้ถือหุ้นประจำปี เมื่อวันที่
23 เมษายน 2558 โดยคณะกรรมการบริษัท ได้กำกับดูแลให้มีการดำเนินการตามขั้นตอนต่างๆ
ในการจัดประชุมผู้ถือหุ้น และ พิจารณาให้มีแนวทางในการปรับปรุงและพัฒนาอย่างต่อเนื่อง
สรุปได้ดังนี้

ก่อนวันประชุมผู้ถือหุ้น

การเปิดโอกาสให้ผู้ถือหุ้นเสนอระเบียบวาระการประชุมเป็นการล่วงหน้า

คณะกรรมการบริษัท ได้เปิดโอกาสให้ผู้ถือหุ้นในการเสนอระเบียบวาระการประชุมเป็นการล่วงหน้า
โดยบริษัทฯได้เผยแพร่ประกาศผ่านทาง Website ของตลาดหลักทรัพย์ฯ เป็นการล่วงหน้า 1
เดือนก่อนการประชุม โดยแจ้งให้ผู้ถือหุ้นส่งเรื่องผ่านทางไปรษณีย์ หรือ ทาง email:
ซึ่งในการประชุมผู้ถือหุ้นประจำปี 2558
ไม่มีผู้ถือหุ้นท่านใดเสนอระเบียบวาระการประชุมและรายชื่อกรรมการเป็นการล่วงหน้า

การเผยแพร่หนังสือนัดประชุม

คณะกรรมการบริษัท
ดูแลให้มีการจัดส่งหนังสือนัดประชุมพร้อมเอกสารการประชุมที่สำคัญแก่ผู้ถือหุ้นเป็นการล่วงหน้า 14
วันก่อนวันประชุม
เพื่อเปิดโอกาสให้ผู้ถือหุ้นได้พิจารณาเรื่องที่ต้องตัดสินใจในที่ประชุมเป็นการล่วงหน้า
พร้อมทั้งลงประกาศทางหนังสือพิมพ์เป็นเวลา 3 วันติดต่อกัน ก่อนที่จะมีการประชุม 3 วัน นอกจากนี้
เพื่อให้ผู้ถือหุ้นได้มีเวลาศึกษาข้อมูลอย่างเพียงพอ

การให้ข้อมูลประกอบการประชุมผู้ถือหุ้น

คณะกรรมการบริษัท ได้พิจารณาเรื่องที่จะเสนอขออนุมัติจากผู้ถือหุ้นอย่างรอบคอบ
และกำกับให้มีการเปิดเผยรายละเอียดข้อมูลสำคัญของระเบียบวาระ
โดยระบุวัตถุประสงค์และเหตุผล พร้อมความเห็นของคณะกรรมการในแต่ละวาระ
เพื่อเสนอที่ประชุมผู้ถือหุ้นพิจารณา
รวมทั้งเอกสารประกอบการประชุมไว้ในหนังสือนัดประชุมผู้ถือหุ้นอย่างถูกต้องและครบถ้วน

นอกจากนี้ บริษัทฯ ได้ให้ข้อมูลสำคัญอื่นๆ ไว้ในหนังสือเชิญประชุมผู้ถือหุ้นด้วย ได้แก่
รายงานประจำปี 2558 ในรูป CD ROM
รายนามและประวัติของกรรมการที่เสนอชื่อให้ได้รับการเลือกตั้งแทนกรรมการที่ต้องออกตามวาระ
ข้อมูลค่าตอบแทนกรรมการและกรรมการตรวจสอบ รายนามผู้สอบบัญชี และรายละเอียดค่าสอบบัญชี
ข้อบังคับบริษัทฯในส่วนที่เกี่ยวข้องกับผู้ถือหุ้น คำอธิบายชี้แจงรายละเอียดวิธีการมอบฉันทะ
การลงทะเบียน
และเอกสารหลักฐานที่ต้องใช้แสดงตัวเพื่อเข้าประชุมที่ครอบคลุมประเภทของผู้ถือหุ้นอย่างครบถ้วน
การออกเสียงลงคะแนน แผนที่ตั้งของสถานที่ประชุม และ
แบบฟอร์มหนังสือมอบฉันทะที่ผู้ถือหุ้นสามารถกำหนดทิศทางการออกเสียงได้
รวมถึงข้อมูลของกรรมการอิสระ
เพื่อเป็นช่องทางให้ผู้ถือหุ้นพิจารณาหากประสงค์จะให้เป็นผู้รับมอบฉันทะออกเสียงในกรณีที่ผู้ถือหุ้นไม่สามารถเข้าประชุมได้ด้วยตนเองและ/หรือ
ไม่สะดวกที่จะมอบฉันทะให้ผู้อื่นมาประชุมและออกเสียงแทน

วันประชุมผู้ถือหุ้น

การจัดวัน เวลา และสถานที่ประชุมผู้ถือหุ้น

บริษัทฯ ได้จัดวัน เวลา และสถานที่ประชุมผู้ถือหุ้น
โดยคำนึงถึงความสะดวกและสนับสนุนให้ผู้ถือหุ้นได้เข้าร่วมประชุมผู้ถือหุ้นเป็นสำคัญโดยการจัดการประชุมในวันและเวลาทำการของธนาคารพาณิชย์
จัดการประชุมในเขตกรุงเทพฯ สถานที่ประชุมรองรับจำนวนผู้ถือหุ้นที่เข้าร่วมประชุมได้อย่างเพียงพอ
การคมนาคมสะดวกต่อการเดินทางของผู้ถือหุ้น มีที่จอดรถ บุคลากรต้อนรับ
พร้อมทั้งได้จัดส่งแผนที่แสดงสถานที่จัดการประชุมพร้อมหนังสือนัดประชุมผู้ถือหุ้นเป็นการล่วงหน้า
โดยจัดทำขึ้นอย่างชัดเจน และระบุหมายเลขโทรศัพท์กรณีผู้ถือหุ้นต้องการติดต่อสอบถามเพิ่มเติม

การลงทะเบียน/ตรวจเอกสาร

บริษัทฯ ได้เปิดให้มีการลงทะเบียนล่วงหน้าก่อนการประชุม 2.00 ชั่วโมง
โดยแจ้งให้ผู้ถือหุ้นทราบเป็นการล่วงหน้าในหนังสือเชิญประชุม
จัดให้มีการบันทึกการลงทะเบียนในคอมพิวเตอร์
และจัดบุคลากรคอยชี้แจงลำดับในการลงทะเบียนอย่างเพียงพอเพื่อความสะดวกรวดเร็วในการลงทะเบียน
และตรวจสอบเอกสาร ณ จุดรับลงทะเบียน พร้อมรับบัตรลงคะแนน และ อากรแสตมป์
สำหรับติดในใบมอบฉันทะในกรณีที่ผู้ถือหุ้นมิได้เตรียมมา

การดำเนินการประชุม การเปิดโอกาสให้ผู้ถือหุ้นซักถาม/แสดงความเห็น และการลงคะแนนเสียง

ประธานกรรมการ ประธานกรรมการตรวจสอบ ประธานกรรมการสรรหา กรรมการ และ
กรรมการผู้จัดการ ในการประชุมผู้ถือหุ้นประจำปี 2558 มีมีจำนวน 9 ท่าน ได้เข้าประชุม
เพื่อร่วมตอบข้อซักถามของผู้ถือหุ้นจนเป็นที่พอใจ
ด้วยการลงมติเป็นเอกฉันท์ในทุกๆวาระที่มีการลงคะแนนเสียง นอกจากนี้
คณะกรรมการมีนโยบายอำนวยความสะดวกให้กับผู้ถือหุ้นที่รวมถึงนักลงทุนสถาบันเข้าร่วมประชุม
และออกเสียงในวาระที่เข้ามาประชุม แม้ผู้ถือหุ้นจะมาสาย

ประธานในที่ประชุมกล่าวเปิดประชุมโดยแจ้งจำนวน/สัดส่วนผู้ถือหุ้นและผู้รับมอบฉันทะที่เข้าร่วมประชุม
การดำเนินการประชุมเป็นไปตามข้อบังคับบริษัทฯ ตามลำดับวาระการประชุม
และไม่มีการเพิ่มวาระอื่นนอกเหนือจากที่ระบุไว้ในหนังสือเชิญประชุม
การเสนอรายละเอียดในแต่ละระเบียบวาระเป็นไปอย่างครบถ้วน
ประธานในที่ประชุมได้จัดสรรเวลาอย่างเหมาะสม
เปิดโอกาสให้ผู้ถือหุ้นแสดงความคิดเห็นและซักถามต่อที่ประชุมในเรื่องที่เกี่ยวข้องกับบริษัทฯอย่างเต็มที่
โดยมีการตอบและ/หรือให้ข้อมูลแก่ผู้ถือหุ้นอย่างครบถ้วนในประเด็นสำคัญ

การลงคะแนนเสียงเป็นไปอย่างโปร่งใสตามลำดับวาระที่กำหนด จัดให้มีบัตรลงคะแนนเสียง
และแจ้งวิธีปฏิบัติในการลงคะแนนและนับคะแนนให้ผู้ถือหุ้นทราบก่อนการลงคะแนน
ผู้ถือหุ้นทุกรายสามารถลงคะแนนได้อย่างเท่าเทียมกันไม่มีรายใดรายหนึ่งถูกจำกัดสิทธิ
เปิดให้มีการชี้แจงและอภิปรายในที่ประชุมก่อนลงคะแนนเสียงในแต่ละวาระ
การลงคะแนนแต่งตั้ง/ถอดถอนกรรมการดำเนินการเป็นรายบุคคล
เปิดเผยผลการลงคะแนนที่ลงมติเห็นด้วย ไม่เห็นด้วย
หรืองดออกเสียงในทุกวาระต่อที่ประชุมผู้ถือหุ้นอย่างชัดเจนและทั่วถึง
ประธานในที่ประชุมยังได้ดูแลการจัดประชุมให้เป็นไปตามข้อบังคับบริษัทฯ

ภายหลังการประชุมผู้ถือหุ้น

บริษัทฯ แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์ฯ
ภายในวันทำการถัดไปตามข้อกำหนด และได้จัดทำรายงานการประชุมผู้ถือหุ้นที่มีสาระสำคัญ ได้แก่
รายชื่อกรรมการที่เข้าร่วมประชุม/จำนวน/สัดส่วนการเข้าประชุมของผู้ถือหุ้น ผลการลงมติ
และผลของคะแนนเสียง มติในแต่ละระเบียบวาระโดยสรุปในที่ประชุมผู้ถือหุ้น
โดยได้จัดทำและนำส่งรายการประชุมต่อตลาดหลักทรัพย์ภายในกำหนด 14 วันนับแต่วันประชุม
พร้อมทั้งจัดให้มีระบบการจัดเก็บรายงานประชุมโดยสามารถตรวจสอบและอ้างอิงได้
ทั้งในรูปเอกสาร และ วิดีทัศน์บันทึกการประชุม

การจัดให้มีระบบป้องกันและตรวจสอบการใช้ข้อมูลภายใน

คณะกรรมการบริษัท ให้ความสำคัญกับการจัดให้มีระบบป้องกันและตรวจสอบการใช้ข้อมูลภายใน
เพื่อป้องกันมิให้เกิดความได้เปรียบจากการใช้ข้อมูลภายในเพื่อประโยชน์ในการซื้อขายหลักทรัพย์
โดยกำหนดแนวปฏิบัติในการเก็บรักษาและป้องกันการใช้ข้อมูลภายใน
และให้ถือปฏิบัติโดยเคร่งครัดทั้งองค์กร

นอกจากนี้กรรมการและผู้บริหารรับทราบถึงภาระหน้าที่ความรับผิดชอบในการจัดทำและเปิดเผยรายงานการถือหลักทรัพย์ของบริษัทฯต่อสำนักงาน
ก.ล.ต. ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

9.3 หมวดการคำนึงถึงบทบาทของผู้มีส่วนได้เสีย

คณะกรรมการบริษัท ตระหนักถึงสิทธิและบทบาทของผู้มีส่วนได้เสียทั้งภายในและภายนอกองค์กร
และได้กำหนดพันธกิจของบริษัทฯ
เป็นองค์กรที่น่าเชื่อถือและให้ผลประโยชน์ตอบแทนสูงสุดสำหรับผู้มีส่วนได้เสียต่างๆ
โดยได้กำหนดนโยบายและจรรยาบรรณในการปฏิบัติต่อผู้มีส่วนได้เสียและสิทธิตามกฎหมายของกลุ่มผู้มีส่วนได้เสียต่างๆอย่างเท่าเทียมกันเป็นลายลักษณ์อักษร
เพื่อให้คณะกรรมการผู้บริหารและพนักงานทุกระดับถือปฏิบัติ

คณะกรรมการบริษัท ได้ตระหนักถึงความสำคัญต่อสิทธิของผู้มีส่วนได้เสียทุกกลุ่มที่เกี่ยวข้อง
โดยผ่านทางโครงการค่านิยมองค์กร (Core Value) ประกอบด้วย 4 องค์ประกอบ ได้แก่ TQIC
โดยมุ่งเน้นสร้างการทำงานเป็นทีม (Team Work), คุณภาพ (Quality), คุณธรรม
(Integrity) และ การคำนึงถึงลูกค้า (Customer Focus)
โครงการนี้เกิดขึ้นจากการร่วมแรงร่วมใจของผู้บริหารและพนักงานทุกระดับจากการประมวลความคิดเห็น
และคิดค้นขึ้นมาจากความเป็นตัวตนของคนในองค์กร เพื่อยังประโยชน์ในการนำไปปฏิบัติอย่างจริงจัง
ซึ่งค่านิยมองค์กรนี้ได้ทำการสื่อสารให้พนักงานทุกคนทุกระดับมีความเข้าใจอย่างชัดเจน
นอกจากนี้ค่านิยมองค์กรได้ถูกนำไปใช้ในการคัดเลือกพนักงานใหม่และสรุปให้พนักงานใหม่เข้าใจแนวทางการดำเนินธุรกิจบริษัท

คณะกรรมการพร้อมผู้บริหารระดับสูงเชื่อมั่นว่าค่านิยมองค์กรที่สอดคล้องกับวัฒนธรรมองค์กรที่ถูกกำหนดจากความต้องการและทิศทางของบุคลากรในองค์กรนั้นจะนำไปสู่ปฎิบัติอย่างจริงจัง
ซึ่งจะปลูกฝังจิตสำนึกที่ดีซึ่งสอดคล้องกับหลักจริยธรรมในการประกอบธุรกิจของบริษัทฯ
ที่มีความโปร่งใส มีคุณธรรมต่อผู้มีส่วนได้เสียทุกกลุ่มที่เกี่ยวข้อง
ซึ่งนำไปสู่การบรรลุเป้าหมายขององค์กร
และเป็นกลไกหนึ่งในการปกป้องสิทธิและผลประโยชน์ของผู้มีส่วนได้เสียทุกกลุ่มในเวลาเดียวกัน
จึงเชื่อได้ว่า บริษัทให้ความสำคัญกับผู้มีส่วนได้เสียอย่างเท่าเทียมกันทุกกลุ่มไม่ว่าจะเป็นผู้ถือหุ้น
พนักงาน คู่ค้าและเจ้าหนี้ ลูกค้า คู่แข่ง ชุมชน สังคมและสิ่งแวดล้อม
นอกเหนือจากนี้ได้กำหนดวิธีปฎิบัติที่ครอบคลุมถึงสิทธิและผลประโยชน์ที่ผู้มีส่วนได้เสียพึงได้รับดังนี้

ผู้ถือหุ้น

บริษัทมีนโยบายที่ดูแลสิทธิของผู้ถือหุ้นในเรื่องของการได้รับข้อมูล สิทธิในการออกเสียง
สิทธิที่จะได้รับการดูแลอย่างเป็นธรรมที่ผู้ถือหุ้นพึงมีพึงได้
รวมถึงการที่บริษัทมีผลการดำเนินงานที่ดีอย่างต่อเนื่องเพื่อเพิ่มมูลค่าให้แก่ผู้ถือหุ้น
และให้ผู้ถือหุ้นได้รับผลตอบแทนในระดับที่น่าพอใจ โดยบริษัทมีโครงสร้างผู้ถือหุ้นอย่างชัดเจน
ไม่มีการถือหุ้นไขวั อีกทั้งบริษัทฯ
ยังมีนโยบายไม่กีดกันหรือสร้างอุปสรรคในการเปิดโอกาสให้ผู้ถือหุ้นสามารถติต่อสื่อสารหระหว่างกัน
และการไม่ละเลยต่อการเปิดเผยถึงข้อตกลงระหว่างผู้ถือหุ้น (Shareholder Agreement)
ที่มีผลกระทบอย่างมีนัยสำคัญต่อบริษัทฯ หรือผู้ถือหุ้นรายอื่น (ถ้ามี)
สำหรับมาตรการในการอนุมัติการทำรายการเกี่ยวโยง
ดำเนินการโดยคณะกรรมการตรวจสอบเป็นผู้พิจารณา ความถูกต้องตามกฎหมายและข้อบังคับ
ตามสมเหตุสมผล และประโยชน์สูงสุดของบริษัท
ก่อนนำเสนอให้คณะกรรมการบริษัทจะเป็นผู้พิจารณาอนุมัติ
โดยกรรมการผู้มีส่วนได้เสียจะงดออกเสียงในการอนุมัติรายการดังกล่าว รวมถึง
ดูแลรายการเกี่ยวโยง และการได้มาและจำหน่ายไปของทรัพย์สิน
ให้เป็นไปตามกฎเกณฑ์ที่ตลาดหลักทรัพย์กำหนดโดยเคร่งครัด

พนักงาน

บริษัทฯ ถือว่าพนักงานเป็นหนึ่งในปัจจัยสู่ความสำเร็จขององค์กร จึงได้มุ่งมั่นในการพัฒนาปัจจัยต่างๆ
เพื่อให้เป็นองค์กรแห่งการเรียนรู้ เสริมสร้างวัฒนธรรม ส่งเสริมการทำงานเป็นทีม
ให้ผลตอบแทนที่เป็นธรรม และสอดคล้องกับผลการดำเนินงานทั้งในระยะสั้นแลระยะยาว
และจัดให้มีสวัสดิการตามกฎหมายเช่น ประกันสังคม กองทุนเงินทดแทน การปฐมพยาบาล
รวมถึงจัดสวัสดิการของบริษัท เช่น การประกันชีวิตกลุ่ม
การประกันอุบัติเหตุและสูญเสียอวัยวะจากอุบัติเหตุ และการประกันสุขภาพ กองทุนสำรองเลี้ยงชีพ
สหกรณ์ออมทรัพย์ เงินช่วยเหลือจัดการงานศพ รถรับ-ส่งพนักงาน เป็นต้น
บริษัทฯยังจัดให้มีระบบจัดการอาชีวะอนามัยและความปลอดภัยในการทำงาน OHSAS 18001
เพื่อดูแลเรื่องสุขภาพและความปลอดภัยในการทำงานของพนักงาน รวมถึง
ให้ความสำคัญต่อการพัฒนาความสามารถของพนักงาน และถ่ายทอดความรู้
รับฟังความคิดเห็นและข้อเสนอแนะจากพนักงานจะเห็นได้จากการกำหนดวัฒนธรรมองค์กรร่วมกัน
โดยที่ การยึดมั่นในคุณธรรม (Integrity) เป็นส่วนหนึ่งในวัฒนธรรมองค์กรด้วย

คู่ค้าและเจ้าหนี้

บริษัทฯมีนโยบายและได้ปฏิบัติต่อคู่ค้าและเจ้าหนี้อย่างเป็นธรรม โดยเฉพาะในเรื่องการคัดเลือกคู่ค้า
บริษัทฯ มี การคัดเลือกคู่อย่างธรรม โดยกำหนดไว้ในระเบียบฏิบัติงานอย่างชัดเจน เช่น
การคัดเลือกคู่ค้ารายใหม่ การประเมินคู่ค้า การเปรียบเทียบราคาก่อนสั่งซื้อ เป็นต้น
รวมถืงการปฏิบัติตามกฎหมาย และเงื่อนไขการค้า ตามสัญญาที่ตกลงทำร่วมกัน อย่างเคร่งครัด
การมีจรรยาบรรณที่ดีในการดำเนินธุรกิจ รวมทั้ง
แนวทางการปฏิบัติที่ดีและเป็นธรรมในการกู้ยืมเงินจากเจ้าหนี้ และการชำระคืน
ปรับปรุงเปลี่ยนแปลงเงื่อนไขการค้ำประกันให้บริษัทได้ดำเนินธุรกิจได้อย่างคล่องตัว
ด้วยหลักประกันที่น้อยลง
รวมถึงการบริหารเงินทุนเพื่อให้สัดส่วนโครงสร้างหนี้สินต่อทุนอยู่ในระดับที่แข็งแรงและสามารถรองรับการขยายตัวของธุรกิจในอนาคต
ซึ่งในปีที่ผ่านมา บริษัทฯไม่มีข้อพิพาทใดๆ จากคู่ค้าหรือเจ้าหนี้แต่อย่างใด

ลูกค้า

บริษัทฯเอาใจใส่และรับผิดชอบต่อลูกค้าโดยผลิตสินค้าที่มีคุณภาพและมาตรฐาน
และสามารถตอบสนองความต้องการลูกค้าได้เป็นอย่างดี โดยเน้นให้ความสำคัญถึงคุณภาพสินค้า
การบริการและราคาที่เหมาะสม พร้อมส่งมอบสินค้าตรงเวลาที่กำหนด
หากมีอุปสรรคทำให้ไม่สามารถส่งมอบสินค้าตามที่กำหนด
บริษัทฯดำเนินการแจ้งลูกค้าทราบล่วงหน้าเพื่อร่วมกันหาแนวทางแก้ไข

คู่แข่งขัน

บริษัทฯได้ปฏิบัติตามกรอบกติกาการแข่งขันที่ดี เพื่อรักษาบรรทัดฐานของข้อพึงปฏิบัติในการแข่งขัน
โดยในปีที่ผ่านมา บริษัทฯไม่มีข้อพิพาทใดๆ ในเรื่องที่เกี่ยวกับกับคู่แข่งทางการค้า

ชุมชน สังคมและสิ่งแวดล้อม

บริษัทฯได้ให้ความสำคัญต่อสิ่งแวดล้อม
โดยตระหนักถึงความรับผิดชอบและผลกระทบต่อสภาพแวดล้อมหรือเหตุการณ์ที่จะก่อให้เกิดอันตราย
ความเดือดร้อนรำคาญต่อผู้อยู่อาศัยบริเวณใกล้เคียง
รวมถึงความปลอดภัยในการปฏิบัติงานของพนักงานมาโดยตลอด
รวมถึงความใส่ใจกับการรักษาสิ่งแวดล้อม
โดยรับผิดชอบและดูแลมิให้มีผลกระทบต่อสิ่งแวดล้อมของชุมชนและสังคม
จากการดำเนินการตามนโยบายดังกล่าว บริษัทฯได้รับการรับรองมาตรฐาน ISO 14001
ด้านสิ่งแวดล้อม ในปี 2549 และ ใบริษัทฯ
ได้รับการรับรองมาตรฐานของจัดการอาชีวะอนามัยและความปลอดภัยในการทำงาน OHSAS 18001
จาก Management System Certificate Institution (Thailand) (MASCI) วันที่ 11
กันยายน 2552 และในปี 2553 บริษัทฯ
ได้เข้าร่วมโครงการนำร่องการพัฒนาตลาดคาร์บอนภาคสมัครใจในนิคมอุตสาหกรรม
ที่จัดโดยองค์การบริหารจัดการก๊าซเรือนกระจก (องค์การมหาชน)
และการนิคมอุตสาหกรรมแห่งประเทศไทย
ผลประเมินปริมาณก๊าซเรือนกระจกและแนวทางการลดปริมาณก๊าซเรือนกระจกที่เกิดขึ้นจากกระบวนการผลิตภายในโรงงานอุตสาหกรรม
โดยการปรับปรุงระบบไฟฟ้าภายในบริษัทฯ ทำให้ในปี 2558บริษัทฯ สามารถลดปริมาณ CO₂ ได้
30,542.80 kg.CO₂.eq. และในปี 58 นี้ บริษัทฯ ได้จัดตั้ง สโมสรถิรไทย (TIRATHAI CLUB
) เพื่อดำเนินกิจกรรมการสังคมและสิ่งแวดล้อม ซึ่งเป็นหนึ่งพันธกิจ ตามแผน 5 ปี 2554-2558
เพื่อเป็นสมาชิกที่ดีของสังคม

กิจกรรมด้านสิ่งแวดล้อมภายใน ที่บริษัทฯได้ดำเนินการ ณ โรงงาน นิคมอุตสาหกรรมบางปู

  1. บริษัทฯ ได้จัดทำบ่อดักน้ำมันหม้อแปลงไฟฟ้าที่รั่วไหลออกมาในระหว่างกระบวนการผลิต
  ซึ่งน้ำเสียดังกล่าวจะถูกนำมาแยกสารปกเปื้อนออกก่อน
  โดยน้ำเสียส่วนที่แยกออกมาแล้วจะปล่อยให้นิคมอุตสาหกรรมบางปูเป็นผู้บำบัด
  โดยไม่มีการปล่อยน้ำเสียออกสู่แหล่งน้ำภายนอก

  2. บริษัทฯได้จัดแบ่งพื้นที่ในโรงงานส่วนหนึ่งสำหรับการพ่นสีเคลือบผลิตภัณฑ์ไว้อย่างมิดชิด
  และเป็นสัด ส่วน และมีการจัดเตรียมวิธีการในการป้องกันการกระจายของละอองสีที่พ่น
  ออกไปสู่สิ่งแวดล้อมบริเวณข้างเคียงโดยการใช้ระบบม่านน้ำ
  รวมถึงการจัดเตรียมอุปกรณ์หน้ากากป้องสำหรับให้พนักงานสวมใส่ในระหว่างการปฏิบัติหน้าที่ด้วย

  3. บริษัทฯจัดให้มีการจัดการของเสียจากกระบวนการผลิตโดยการคัดแยกวัสดุของเสียจากต้นทาง
  เพื่อลดปริมาณวัสดุ ของเหลือใช้ ของเสีย
  จากกระบวนการผลิตซึ่งก่อให้เกิดผลกระทบต่อสิ่งแวดล้อม
  และเป็นการใช้ทรัพยากรที่มีอยู่อย่างมีประสิทธิภาพมากที่สุด
  รวมทั้งเป็นการหาแนวทางในการจัดการของเสียอย่างมีระบบ โดยดำเนินการคัดแยกจากต้นทาง
  เพื่อแยกของเสียที่เป็นวัสดุ Recycle
  ออกจากของเสียอื่นและลดปริมาณของเสียที่ต้องนำไปกำจัดโดยการฝังกลบหรือการเผา
  อีกทั้งเพื่อจัดหาแนวทางในการใช้ทรัพยากรอย่างคุ้มค่า โดยให้พนักงานมีส่วนร่วม
  ซึ่งมีโดยหน่วยงานสโตร์และธุรการดูแลเรื่องการจัดการวัสดุและขยะโรงงาน
  และมีการติดตามประเมินผลปีละ1 ครั้งตามข้อกำหนดของ ISO 14001

การแจ้งเบาะแสหรือข้อร้องเรียน

คณะกรรมการจัดให้มีการรับแจ้งเหตุ ข้อร้องเรียน
หรือข้อเสนอแนะจากผู้มีส่วนได้เสียที่ได้รับผลกระทบจากการดำเนินงานของบริษัทฯ ทั้งการแจ้ง
โดยจดหมายอิเล็กทรอนิกส์ และจดหมาย ทั้งนี้
ผู้ถือหุ้นและผู้มีส่วนได้เสียทุกกลุ่มสามารถแจ้งเบาะแสในกรณีที่มีการกระทำผิดกฎหมายหรือข้อบังคับ
ของ ของบุคคล หรือเหตุการณ์ที่อาจก่อให้เกิดความเสียหายแก่บริษัทฯ ต่อคณะกรรมการ บริษัทฯ
โดย จะรักษาข้อมูล ดังกล่าวไว้เป็นความลับ เพื่อไม่ให้ผู้แจ้งเบาะแสได้รับความเดือดร้อน
อีกทั้งบริษัทฯ
ยังมีแนวทางคุ้มครองสิทธิผู้มีส่วนได้เสียที่ได้รับความเสียหายจากการละเมิดสิทธิจากการดำเนินธุรกิจของบริษัทฯ
โดยจะพิจารณาชดเชยค่าเสียหายให้ไม่ต่ำกว่าอัตราที่กฎหมายกำหนด
และสามารถส่งเบาะแสหรือข้อร้องเรียนได้ตามช่องทางดังนี้

1.  จดหมายอิเล็กทรอนิกส์ : secretaryoffice@tirathai.co.th

2.  จดหมายธรรมดา นำส่ง: สำนักเลขานุการบริษัท

บริษัท ถิรไทย จำกัด (มหาชน)

เลขที่ 516/1 หมู่ 4 นิคมอุตสาหกรรมบางปูซอย 8 D ถ.สุขุมวิท

ต.แพรกษา อ.เมือง จ.สมุทรปราการ 10280

โทร : 02-769-7699

ทั้งนี้ เพื่อให้ผู้มีส่วนได้เสียได้มีส่วนร่วมในระบบการกำกับดูแลกิจการ
บริษัทฯได้เปิดเผยนโยบาย/ข้อมูลที่เกี่ยวกับผู้มีส่วนได้เสียได้รับทราบ
เพื่อให้การมีส่วนร่วมเป็นไปอย่างมีประสิทธิภาพ โดยเปิดเผยไว้ใน รายงาน -

แบบ 56-1 และรายงานประจำปี

9.4 หมวดการเปิดเผยข้อมูลและความโปร่งใส

บริษัทฯ ตระหนักถึงการเปิดเผยสารสนเทศ
ทั้งที่เป็นสารสนเทศทางการเงินและข้อมูลทั่วไปของบริษัทฯ ที่ไม่ใช่การเงินอย่างถูกต้องครบถ้วน
เพียงพอ เชื่อถือได้ ทันเวลา โปร่งใส
ให้ผู้มีส่วนได้เสียทุกฝ่ายเข้าถึงข้อมูลได้สะดวกและได้รับข้อมูลอย่างเท่าเทียมกัน
โดยการเปิดเผยข้อมูลด้วยความโปร่งใส ประกอบด้วย ภายในองค์กร
บริษัทจัดให้มีการพบปะระหว่างผู้บริหารกับพนักงานตั้งแต่หัวหน้าแผนกขึ้นไป
เพื่อรับทราบทิศทางการดำเนินงานของบริษัทฯ และสื่อสารข้อมูล
และถ่ายทอดนโยบายลงไปในส่วนของผู้อยู่ในสายบังคับบัญชา
รวมทั้งจัดให้มีช่องทางแบ่งปันความรู้ในระดับพนักงาน สำหรับภายนอกองค์กร
ได้ปฏิบัติตามข้อกำหนดของสำนักงานตลาดหลักทรัพย์ฯ โดยมีการเปิดเผยข้อมูลทั้งภาษาไทย
และภาษาอังกฤษ ผ่านช่องทางของตลาดหลักทรัพย์ฯ และทาง Website ของบริษัท

คณะกรรมการบริษัท ให้ความสำคัญกับคุณภาพของรายงานทางการเงิน
และเพื่อสร้างความมั่นใจในข้อมูลที่แสดงในรายงานทางการเงินมีความถูกต้อง
เป็นไปตามมาตรฐานบัญชี บริษัทฯ ได้กำกับดูแลให้การจัดทำรายงานทางการเงิน
ได้รับการตรวจสอบจาก ผู้สอบบัญชีที่เป็นอิสระ และ คณะกรรมการตรวจสอบ คณะกรรมการบริษัท
ได้จัดทำรายงานความรับผิดชอบของคณะกรรมการต่อการจัดทำรายงานทางการเงินไว้ในรายงานประจำปี

นอกจากนี้ในปี 2558 บริษัทฯ
ได้ให้ความสำคัญต่อการเผยแพร่ประชาสัมพันธ์ผลการดำเนินงานของบริษัทฯ ในภาพรวม
และความคืบหน้าของการดำเนินงานของบริษัทฯ ผ่านกิจกรรม Opportunity Day และ
สื่อมวลชนอย่างสม่ำเสมอ เพื่อให้ประชาชนทั่วไปได้รับทราบข่าวสารของบริษัทฯ อีกช่องทางหนึ่ง

ความสัมพันธ์กับผู้ลงทุน

บริษัทฯได้จัดให้มีส่วนงานนักลงทุนสัมพันธ์ (Investor Relation)
เพื่อเป็นช่องทางในการติดต่อสื่อสารโดยตรงกับผู้ถือหุ้น นักลงทุนทั้งรายย่อยและสถาบัน นักวิเคราะห์
รวมถึงผู้ที่เกี่ยวข้องอื่นๆ เช่น ตลาดหลักทรัพย์ และสำนักงานคณะกรรมการ ก.ล.ต. เพื่อให้บริษัทฯ
มีการปฏิบัติตามกฎหมาย ข้อบังคับต่างๆ อย่างถูกต้องและครบถ้วน
บริษัทฯได้มีการจัดทำแผนงานนักลงทุนสัมพันธ์ตลอดปี
ซึ่งเจ้าหน้าที่ระดับสูงของบริษัทรวมถึงส่วนงานนักลงทุนสัมพันธ์ได้มีโอกาสให้ข้อมูลในกิจกรรมต่างๆ
ทั้งนี้ ผู้ถือหุ้น นักลงทุน นักวิเคราะห์ และผู้สนใจ สามารถติดต่อสอบถามโดยตรงที่ส่วนนักลงทุนพันธ์
หมายเลขโทรศัพท์ 02-769-7699 ต่อ 1220 หรือ E-mail: ir@tirathai.co.th

9.5 หมวดความรับผิดชอบของคณะกรรมการ

โครงสร้างคณะกรรมการ

คณะกรรมการบริษัท ถือเป็นหัวใจสำคัญของการกำกับดูแลกิจการที่ดี โดยต้องประกอบด้วยผู้ที่มีความรู้
ความเชี่ยวชาญ และประสบการณ์ที่สามารถเอื้อประโยชน์ให้แก่บริษัทฯ คณะกรรมการบริษัท
มากกว่ากึ่งหนึ่งประกอบด้วยผู้มีความรู้ และประสบการณ์การบริหารในธุรกิจหม้อแปลงไฟฟ้า โดยตรง
รวมทั้งประกอบด้วยกรรมการที่มีความรู้ความสามารถในสาขาอื่นๆ อาทิ ด้านการเงิน เศรษฐศาสตร์
เป็นต้น
และกรรมการทั้งหมดได้เข้ารับการฝึกอบรมในหลักสูตรของสมาคมส่งเสริมสถาบันกรรมการบริษัทไทย
(IOD) นอกจากนี้ มีการกำหนดวาระการดำรงตำแหน่งของกรรมการ
และคุณสมบัติของกรรมการบริษัท
รวมถึงการแต่งตั้งและถอดถอนกรรมการที่ต้องได้รับความเห็นชอบจากผู้ถือหุ้น

บริษัทฯมีการถ่วงดุลกรรมการที่ไม่เป็นผู้บริหาร โดยไม่ให้บุคคลใด
หรือกลุ่มบุคคลใดมีอำนาจในการตัดสินใจแต่เพียงบุคคลเดียวหรือกลุ่มเดียว
เพื่อเป็นการสร้างกลไกการถ่วงดุลและให้การบริหารงานเป็นไปอย่างมีประสิทธิภาพ
บริษัทฯมีคณะกรรมการบริษัททั้งหมด 11 ท่าน เป็นกรรมการที่เป็นผู้บริหาร 5 ท่าน
กรรมการที่ไม่ได้เป็นผู้บริหาร 3 ท่าน (เป็นกรรมการอิสระ 1 ท่าน)
และกรรมการตรวจสอบ/กรรมการอิสระ 3 ท่าน บริษัทฯมีกรรมการอิสระทั้งหมด 4 ท่าน
คิดเป็นร้อยละ 36 ของกรรมการทั้งหมด คณะกรรมการเห็นว่าเป็นองค์ประกอบที่เหมาะสม
กรรมการที่เป็นผู้บริหารสามารถให้ความเห็นในเชิงลึก
ส่วนกรรมการที่ไม่ได้เป็นผู้บริหารก็เป็นผู้เชี่ยวชาญในอุตสาหกรรม
ทำให้การแสดงความคิดเห็นในที่ประชุมคณะกรรมการเป็นไปอย่างสร้างสรรค์
การตัดสินใจของคณะกรรมการยึดประโยชน์ของบริษัทโดยรวมเป็นสำคัญ

องค์ประกอบของคณะกรรมการบริษัท ประกอบด้วย

คณะกรรมการบริษัท มีคุณสมบัติครบถ้วนตามที่กฎหมายกำหนด และเป็นผู้ทรงคุณวุฒิในสาขาต่างๆ
เพื่อผสมผสานความรู้ความสามารถผสานความรู้ความสามารถที่จำเป็น
มุ่งมั่นทุ่มเทและเสียสละเวลาในการปฏิบัติหน้าที่เป็นกรรมการบริษัทฯ
โดยขั้นตอนการแต่งตั้งกรรมการมีความโปร่งใสและชัดเจน มีการเปิดเผยประวัติของกรรมการทุกคน
และทุกครั้งที่การเปลี่ยนแปลงกรรมการ
กรรมการที่ได้รับการแต่งตั้งใหม่จะได้รับข้อมูลที่จำเป็นและเป็นประโยชน์ต่อการปฏิบัติหน้าที่กรรมการบริษัททันที
หรือ อย่างช้าภายในสามเดือนนับจากที่ได้รับการแต่งตั้ง

ประธานกรรมการบริษัท ไม่เป็นบุคคลเดียวกับกรรมการผู้จัดการ
โดยแบ่งแยกหน้าที่ในการกำหนดนโยบายการกำกับดูแลกิจการและการบริหารงานประจำไว้อย่างชัดเจน
มีความเป็นอิสระในการแสดงความคิดเห็น
และมีสิทธิออกเสียงชี้ขาดในกรณีคะแนนเสียงของคณะกรรมการในที่ประชุมมีจำนวนเท่ากันตามข้อบังคับบริษัทฯ

รองประธานกรรมการ มีหน้าที่ตามข้อบังคับในกิจการซึ่งประธานกรรมการมอบหมาย
และปฏิบัติหน้าที่แทนประธานกรรมการ
ในกรณีที่ประธานกรรมการไม่สามารถปฏิบัติหน้าที่ได้เป็นการชั่วคราว
หรือเมื่อตำแหน่งประธานกรรมการว่างลง

กรรมการอิสระ บริษัทฯกำหนดคุณสมบัติของกรรมการอิสระตามข้อกำหนดของสำนักงานคณะกรรมการ
ก.ล.ต. และตลาดหลักทรัพย์ฯ เพื่อให้กรรมการอิสระของบริษัทฯ มีความเป็นอิสระอย่างแท้จริง
และเหมาะสมกับลักษณะเฉพาะของบริษัทฯ (ดูรายละเอียด คุณสมบัติของกรรมการอิสระ ในหัวข้อ
หลักเกณฑ์ในการคัดเลือกกรรมการตรวจสอบ/กรรมการอิสระ หน้า 43)

กรรมการผู้จัดการ ได้รับแต่งตั้ง และมีการกำหนดกรอบอำนาจด้วยระยะเวลา
และวงเงินในการเข้าทำนิติกรรมต่างๆ จากที่ประชุมคณะกรรมการบริษัท
โดยมีอำนาจที่ดำเนินการในเรื่องต่างๆ ตามมติคณะกรรมการบริษัท
รวมทั้งอำนาจหน้าที่ความรับผิดชอบในการดำเนินธุรกิจปกติของบริษัทฯ
ให้เป็นไปตามนโยบายของคณะกรรมการบริษัท และหลักการกำกับดูแลกิจการที่ดี

เลขานุการบริษัท ทำหน้าที่ดำเนินเกี่ยวกับการประชุมคณะกรรมการบริษัท
และการประชุมผู้ถือหุ้นให้เป็นไปอย่างมีประสิทธิภาพ โดยคำนึงสิทธิและความเท่าเทียมกันของผู้ถือหุ้น
ให้คำแนะนำและสนับสนุนงานของคณะกรรมการบริษัท เกี่ยวกับกฎหมาย ข้อกำหนด
และระเบียบปฏิบัติต่างๆ ที่เกี่ยวข้อง รวมทั้งให้ข้อมูลที่คณะกรรมการบริษัท
รวมทั้งกรรมการที่ได้รับการแต่งตั้งใหม่ควรรับทราบ
ดูแลให้มีการดำเนินการตามหลักการกำกับดูแลกิจการ และติดต่อสื่อสาร/ดูแลผู้ถือหุ้นอย่างเหมาะสม

คณะอนุกรรมการ

เพื่อให้เป็นตามหลักการกำกับดูแลกิจการที่ดี คณะกรรมการบริษัท ได้จัดให้มีคณะกรรมการชุดย่อย
ทั้งหมด 2 คณะเพื่อพิจารณากลั่นกรองดำเนินงานเฉพาะเรื่องต่างๆ
ที่สำคัญอย่างรอบคอบและมีประสิทธิภาพ โดยได้กำหนดองค์ประกอบและบทบาทหน้าที่ไว้อย่างชัดเจน
คณะกรรมการชุดย่อยทั้ง 2 ชุด ประกอบด้วย

คณะกรรมการตรวจสอบ

ในปี 2558 คณะกรรมการตรวจสอบมีการประชุมรวมทั้งสิ้น 4 ครั้ง
มีวาระการดำรงตำแหน่งคราวละ 3 ปี และมีการรายงานผลต่อคณะกรรมการบริษัท ทุกครั้ง
โดยได้ปฏิบัติหน้าที่ตามกฎบัตรของคณะกรรมการตรวจสอบที่ได้รับอนุมัติโดยคณะกรรมการบริษัท
นอกจากนี้คณะกรรมการตรวจสอบจัดทำรายงานของคณะกรรมการตรวจสอบไว้ในรายงานประจำปี
(ดูรายละเอียดองค์ประกอบและบทบาทหน้าที่ที่ของคณะกรรมการตรวจสอบในหน้า 39)

การเข้าร่วมประชุมของกรรมการตรวจสอบแต่ละท่านสรุปได้ดังนี้:

+--------------------------+---------------------+---------------------+
| รายชื่อคณะกร               | การเข้าประชุม /       | การเข้าประชุม /       |
| รมการตรวจสอบ/กรรมการอิสระ | การเข้าประชุมทั้งหมด    | การเข้าประชุมทั้งหมด    |
|                          |                     |                     |
|                          | ปี 2557 (ครั้ง)        | ปี 2558 (ครั้ง)        |
+--------------------------+---------------------+---------------------+
| 1 ดร. พิสิฐ ลี้อาธรรม        | 4/4                 | 4/4                 |
+--------------------------+---------------------+---------------------+
| 2 นาย ธีรวุฒิ ศุภวิริยกุล       | 4/4                 | 4/4                 |
+--------------------------+---------------------+---------------------+
| 3 นายสิงหะ นิกรพันธุ์         | 4/4                 | 4/4                 |
+--------------------------+---------------------+---------------------+

คณะกรรมการสรรหา

ประกอบด้วย กรรมการบริษัท 3 ท่าน และ 2 ท่านเป็นกรรมการอิสระ
มีวาระการดำรงตำแหน่งคราวละ 1 ปี ในปี 2558
คณะกรรมการสรรหามีการประชุมเพื่อพิจารณาคัดเลือกบุคคลที่สมควรได้รับการเสนอชื่อเป็นกรรมการเพื่อเข้ามาดำรงตำแหน่งแทนผู้ที่ออกตามวาระ
เสนอต่อคณะกรรมการบริษัทเพื่อพิจารณาในลำดับถัดไป
ตามหลักเกณฑ์การสรรหากรรมการอย่างเป็นธรรมและโปร่งใสโดยได้จัดทำรายงานคณะกรรมการสรรหาไว้ในรายประจำปี
(ดูรายละเอียดบทบาทหน้าที่ของคณะกรรมการสรรหาในหน้า 40)

การเข้าร่วมประชุมของกรรมการสรรหาแต่ละท่านสรุปได้ดังนี้:

+-------------------------+--------------------+-----------------------+
| รายชื่อคณะกรรมการสรรหา    | การเข้าประชุม /      | วาระท                 |
|                         | การเข้าประชุมทั้งหมด   | ี่จะครบการดำรงตำแหน่งในปี |
|                         |                    |                       |
|                         | ปี 2558 (ครั้ง)       |                       |
+-------------------------+--------------------+-----------------------+
| 1. ดร.ทองทัช หงลดารมภ์    | 1/1                | 2558                  |
+-------------------------+--------------------+-----------------------+
| 2 นายสัมพันธ์ วงษ์ปาน       | 1/1                | 2558                  |
+-------------------------+--------------------+-----------------------+
| 3. นายไต้ จงอี้            | 1/1                | 2558                  |
+-------------------------+--------------------+-----------------------+

บทบาท หน้าที่ และความรับผิดชอบของคณะกรรมการ

คณะกรรมการบริษัท ตระหนักถึงภาระหน้าที่ในการกำกับดูแลกิจการเพื่อประโยชน์สูงสุดของบริษัทฯ
โดยคณะกรรมการ มีบทบาท หน้าที่ และความรับผิดชอบที่ต้องคำถึงหลักการตามกฎหมาย
ข้อบังคับบริษัทฯ มติผู้ที่ประชุมผู้ถือหุ้น และหลักการกำกับดูแลกิจการที่ดี โดยคำเนินการอย่างซื่อสัตย์
สุจริต มีจริยธรรม รับผิดชอบ และเปิดเผยข้อมูลอย่างโปร่งใส
รวมทั้งกำกับดูแลให้การบริหารจัดการของฝ่ายจัดการเป็นไปตามเป้าหมาย
และก่อให้เกิดประโยชน์สูงสุดต่อผู้ถือหุ้น รวมทั้งประโยชน์ของผู้มีส่วนได้เสียทุกฝ่าย

คณะกรรมการบริษัท ทุกท่านมีภาวะผู้นำ วิสัยทัศน์
และมีความเป็นอิสระในการตัดสินใจเพื่อประโยชน์สูงสุดของผู้ถือหุ้นโดยรวม และเพื่อให้บริษัทฯ
สามารถเสริมสร้างความแข็งแกร่งในด้านการกำกับดูแลกิจการที่ดีได้อย่างมีประสิทธิภาพ
คณะกรรมการบริษัท
ได้ให้ความเห็นชอบและจัดให้มีนโยบายและหลักการกำกับดูแลกิจการที่ดีของบริษัทเป็นลายลักษณ์อักษร
โดยกำหนดให้มีการทบทวนนโยบายและการปฏิบัตินโยบายดังกล่าวเป็นประจำ

การประชุมคณะกรรมการ

บริษัทฯมีนโยบายให้มีการประชุมคณะกรรมการอย่างน้อย 3 เดือนต่อครั้ง
คณะกรรมการบริหารประชุมเดือนละ 1 ครั้ง
โดยจัดให้มีกำหนดวัน/เวลาการประชุมคณะกรรมการบริษัท เป็นการล่วงหน้าตลอดทั้งปี
และแจ้งให้กรรมกรรมการทุกคนทราบกำหนดการดังกล่าว
เพื่อให้กรรมการสามารถจัดสรรเวลาเข้าร่วมประชุมได้
และอาจมีการประชุมพิเศษเพิ่มเติมตามความจำเป็น ทั้งนี้ กรรมการต้องมาประชุมอย่างน้อย
กึ่งหนึ่งของจำนวนกรรมการทั้งหมดจึงครบองค์ประชุม ในการพิจารณากำหนดวาระการประชุม
ประธานกรรมการจะเป็นให้ความเห็นชอบโดยการปรึกษาหารือกับกรรมการผู้จัดการ
โดยกรรมการแต่ละคนมีความเป็นอิสระที่จะเสนอเรื่องเพื่อบรรจุเป็นวาระการประชุมด้วยเช่นกัน
ทั้งนี้ บริษัทฯ
ได้จัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอในศึกษาก่อนการประชุม
ภายหลังการประชุมเลขานุการบริษัทเป็นผู้จัดทำรายงานการประชุมพร้อมสาระสำคัญครบถ้วน
โดยมีระบบการจัดเก็บรายงานการประชุมที่ผ่านการรับรองและลงนามโดยประธานในที่ประชุมเพื่อให้กรรมการและผู้ที่เกี่ยวข้องตรวจสอบและอ้างอิงได้
ในปี 2558 คณะกรรมการบริษัท มีการประชุมตามวาระปกติ 5 ครั้ง
โดยการเข้าร่วมประชุมของกรรมการแต่ละท่านสรุปได้ดังนี้ :

+--------------------------+---------------------+---------------------+
| รายชื่อคณะกรรมการบริษัท      | การเข้าประชุม /       | การเข้าประชุม /       |
|                          | การเข้าประชุมทั้งหมด    | การเข้าประชุมทั้งหมด    |
|                          |                     |                     |
|                          | ปี 2557 (ครั้ง)        | ปี 2558 (ครั้ง)        |
+--------------------------+---------------------+---------------------+
| 1. ดร. ทองธัช หงส์ลดารมภ์   | 4/4                 | 5/5                 |
+--------------------------+---------------------+---------------------+
| 2. นายสัมพันธ์ วงษ์ปาน       | 4/4                 | 5/5                 |
+--------------------------+---------------------+---------------------+
| 3. นายอุปกรม ทวีโภค        | 4/4                 | 5/5                 |
+--------------------------+---------------------+---------------------+
| 4. นายจารุวิทย์ สวนมาลี      | 4/4                 | 5/5                 |
+--------------------------+---------------------+---------------------+
| 5. นายอวยชัย ศิริวจนา       | 4/4                 | 5/5                 |
+--------------------------+---------------------+---------------------+
| 6. นายอัมพรทัต พูลเจริญ      | 3/4                 | 5/5                 |
+--------------------------+---------------------+---------------------+
| 7. นางสุนันท์ สันติโชตินันท์     | 4/4                 | 5/5                 |
+--------------------------+---------------------+---------------------+
| 8. นายไต้ จงอี้             | 4/4                 | 5/5                 |
+--------------------------+---------------------+---------------------+
| 9. ดร. พิสิฐ ลี้อาธรรม       | 4/4                 | 4/5                 |
+--------------------------+---------------------+---------------------+
| 10. นายธีรวุฒิ ศุภวิริยกุล      | 4/4                 | 5/5                 |
+--------------------------+---------------------+---------------------+
| 11. นายสิงหะ นิกรพันธุ์       | 4/4                 | 5/5                 |
+--------------------------+---------------------+---------------------+

การประเมินตนเองของคณะกรรมการ

คณะกรรมการบริษัท เห็นถึงความสำคัญของการประเมินผลการปฏิบัติงานของตนเอง
เพื่อใช้เป็นกรอบในการตรวจสอบการปฏิบัติงานในหน้าที่ของคณะกรรมการบริษัท
เพื่อให้สอดคล้องกับหลักการกำกับดูแลกิจการที่ดี ซึ่งในปี 2558 คณะกรรมการบริษัท
ได้เห็นชอบให้ดำเนินการประเมินผลการปฏิบัติงานของคณะกรรมการบริษัทโดยใช้แบบประเมินตนเองของคณะกรรมการทั้งคณะซึ่งเป็นแบบที่กำหนดโดยศูนย์พัฒนาการกำกับดูแลกิจการบริษัทจดทะเบียน

ทั้งนี้ผลการประเมินฯ
รวมทั้งข้อเสนอแนะและความคิดเห็นเพิ่มเติมที่ได้รับการประเมินผลจากการปฏิบัติงานของคณะกรรมการบริษัท
ในครั้งนี้ จะได้นำไปพิจารณาหาแนวทางปรับปรุงการดำเนินงานในด้านต่างๆ
เพื่อสนับสนุนการทำงานของคณะกรรมการบริษัท ให้มีประสิทธิผลมากขึ้นต่อไป

จริยธรรมธุรกิจ

บริษัทฯได้จัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้เกี่ยวข้องยึดถือเป็นแนวทางในการปฏิบัติหน้าที่ตามภาระกิจของบริษัทฯด้วยความซื่อสัตย์สุจริต
และเที่ยงธรรม ทั้งการปฏิบัติต่อบริษัทฯ ผู้มีส่วนได้เสียทุกกลุ่ม และสังคม

นโยบายค่าตอบแทนกรรมการและผู้บริหาร

บริษัทฯได้กำหนดนโยบายค่าตอบแทนกรรมการของบริษัทฯไว้อย่างชัดเจน
และโปร่งใสโดยค่าตอบแทนอยู่ในระดับที่เหมาะสมและสอดคล้องกับอุตสาหกรรม
รวมทั้งอยู่ในระดับที่เพียงพอที่จะพึงดึงดูดและรักษากรรมการที่มีคุณสมบัติที่ต้องการได้
และต้องผ่านการอนุมัติจากที่ประชุมผู้ถือหุ้น

ค่าตอบแทนผู้บริหาร บริษัทฯจัดให้เป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน ปัจจุบัน
บริษัทฯยังไม่มีคณะอนุกรรมการกำหนดค่าตอบแทน
แต่มีกระบวนการพิจารณาค่าตอบแทนที่เหมาะสมโดยใช้ข้อมูลค่าตอบแทนของบริษัทฯในอุตสาหกรรมเดียวกันและมีขนาดใกล้เคียงกัน
รวมทั้งใช้ผลประกอบการของบริษัทฯมาประกอบการพิจารณา
(ดูรายละเอียดค่าตอบแทนกรรมการและผู้บริหาร)

การพัฒนากรรมการและผู้บริหาร

บริษัทฯ
ส่งเสริมและอำนวยความสะดวกให้มีการฝึกอบรมและการให้ความรู้แก่ผู้ที่เกี่ยวข้องในระบบการกำกับดูแลกิจการของบริษัทฯ
ทุกระดับ ตั้งแต่ ประธานกรรมการ กรรมการ กรรมการอิสระ กรรมการตรวจสอบ ผู้บริหาร และ
ผู้ทำหน้าที่เลขานุการบริษัท เพื่อให้มีการพัฒนาและปรับปรุงการปฏิบัติงานอย่างต่อเนื่อง โดย ณ
ปัจจุบัน ผู้ที่เกี่ยวข้องในระบบการกำกับดูแลกิจการของบริษัทฯ
ดังกล่าวได้ผ่านการอบรมหลักสูตรต่างๆ ที่จัดขึ้นโดยสมาคมส่งเสริมสถาบันกรรมการบริษัทไทย
(IOD) ตลาดหลักทรัพย์ฯ และ ก.ล.ต. อย่างต่อเนื่อง และในปี 2558
กรรมการได้เข้ารับการอบรม โดยสมาคมส่งเสริมสถาบันกรรมการบริษัทไทย (IOD )ดังต่อไปนี้

1. ดร.พิสิฐ ลี้อาธรรม อบรมหลักสูตร Corporate Governance for Capital Market
Intermediaries (CGI2/2015)

  2. นายสิงหะ นิกรพันธ์ อบรมหลักสูตร Successful Formulation and Execution of
  Strategy

(SFE 25/2015)

  3. นางสุนันท์ สันติโชตินันท์ Anti-Corruption the Practical Guide (ACPG
  20/2015)

แผนการสืบทอดตำแหน่ง

สำหรับแผนสืบทอดตำแหน่ง และการสรรหาผู้บริหารระดับสูง คณะกรรมการบริษัทและฝ่ายบริหาร
ตระหนักถึง การดำเนินการเพื่อให้มั่นใจว่าบริษัทฯ จะสามารถคัดสรรบุคลากร
ที่จะเข้ามารับผิดชอบในตำแหน่งบริหารอย่างเหมาะสมทั้งนี้
โดยจะจัดให้มีกระบวนการและแผนปฏิบัติอย่างเป็นรูปธรรม ตามหลักการจัดการทรัพยากรมนุษย์

ระบบการควบคุมและการตรวจสอบภายใน

บริษัทฯให้ความสำคัญต่อระบบควบคุมภายในทั้งในระดับบริหาร
และระดับปฏิบัติงานเพื่อให้มีประสิทธิภาพ ทั้งนี้ได้กำหนดภาระหน้าที่
อำนาจการดำเนินการของผู้ปฏิบัติงาน คณะกรรมการ คณะผู้บริหาร ไว้เป็นลายลักษณ์อย่างชัดเจน
มีการควบคุมดูแลการใช้ทรัพย์สินของบริษัทฯให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทฯได้จัดให้มีระบบรายงานทางเงินเสนอผู้บริหารสายงานที่รับผิดชอบ

คณะกรรมการตรวจสอบได้สอบทานระบบควบคุมภายในของบริษัทฯ
โดยได้พิจารณาและสอบทานร่วมกับฝ่ายบริหารของบริษัทฯ
และมีความเห็นว่าบริษัทฯมีความเพียงพอและความเหมาะสมของระบบควบคุมภายใน

นอกจากนี้ บริษัทฯได้แต่งตั้งบริษัท เอเอ็นเอส บิซิเนส คอนซัลแทนส์ จำกัด
ซึ่งไม่ได้เป็นบริษัทสอบบัญชี เมื่อวันที่ 30 พฤศจิกายน 2547 ซึ่งบริษัทฯจะต่ออายุสัญญาทุกๆ 2 ปี
เพื่อทำหน้าที่ตรวจสอบภายในให้บริษัทฯ โดยมีสำนักงานเลขานุการบริษัท
เป็นผู้ประสานงานในเรื่องต่างๆ
เพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนด
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทและเพื่อให้บริษัทภายนอกดังกล่าวมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้บริษัทที่รับหน้าที่ตรวจสอบดังกล่าวรายงานผลการตรวจสอบโดยตรงต่อคณะกรรมการตรวจสอบและกำหนดขอบเขตในการตรวจสอบร่วมกันกับคณะกรรมการตรวจสอบอีกด้วย
(รายละเอียดระบบควบคุมภายในสามารถอ้างอิงได้จากหัวข้อ การควบคุมภายใน)

ความขัดแย้งทางผลประโยชน์ 

คณะกรรมการเป็นผู้ดูแลเรื่องรายการที่อาจมีความขัดแย้งทางผลประโยชน์
โดยเมื่อคณะกรรมการได้ทราบถึงรายการที่มีความขัดแย้งทางผลประโยชน์
คณะกรรมการจะพิจารณาความเหมาะสมอย่างรอบคอบ โดยคำนึงถึงผลประโยชน์ของบริษัทฯเป็นหลัก
โดยหากบริษัทฯมีรายการที่อาจมีความขัดแย้งทางผลประโยชน์บริษัทฯจะนำเสนอต่อคณะกรรมการตรวจสอบเพื่อพิจารณาให้ความเห็นรายการดังกล่าว
และนำเสนอต่อคณะกรรมการเพื่อพิจารณาต่อไป
ทั้งนี้บริษัทฯจะปฎิบัติตามหลักเกณฑ์ของตลาดหลักทรัพย์แห่งประเทศไทยอย่างเคร่งครัด
โดยคณะกรรมการกำหนดให้ผู้ที่มีส่วนได้เสียในเรื่องใดไม่สามารถเข้าร่วมกระบวนการการตัดสินใจในการพิจารณาธุรกรรมระหว่างบริษัทกับผู้ที่มีส่วนได้เสียในเรื่องนั้น
ซึ่งในปี 2558 คณะกรรมการมิได้รับรายงานเรื่องความขัดแย้งทางผลประโยชน์
ดังนั้นจึงมิได้นำเสนอให้คณะกรรมการตรวจสอบเพื่อพิจารณาให้ความเห็นเป็นกรณีพิเศษ

การดูแลเรื่องการใช้ข้อมูลภายใน

คณะกรรมการได้กำหนดแนวทางในการเก็บรักษาและป้องกันการนำข้อมูลไปใช้ประโยชน์
โดยให้ถือปฏิบัติโดยเคร่งครัดทั้งองค์กรดังนี้

1.  บริษัทฯ กำหนดให้มีการป้องการการนำข้อมูลของบริษัทฯไปใช้
    โดยกำหนดให้ไม่ให้หน่วยงานที่รู้ข้อมูลนำไปเปิดเผยยังหน่วยงานหรือบคุคลที่ไม่เกี่ยวข้อง

2.  ผู้บริหารของบริษัทฯที่ได้รับทราบข้อมูลที่เป็นสาระสำคัญ
    ที่มีผลต่อการเปลี่ยนแปลงราคาหลักทรัพย์
    ต้องไม่ใช้ประโยชน์จากข้อมูลก่อนที่จะเปิดเผยสู่สาธารณชน
    โดยกำหนดให้ผู้บริหารห้ามทำการซื้อขายหลักทรัพย์ของบริษัทเป็นระยะเวลา 1 เดือน และ 24
    ชั่วโมง ก่อน และหลังที่งบการเงินหรือข้อมูลที่เป็นสาระสำคัญจะเปิดเผยสู่สาธารณชน
    และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

3.  กำหนดให้กรรมการและผู้บริหาร มีหน้าที่ในการรายงานการถือหลักทรัพย์ในบริษัทฯตาม มาตรา
    59 เพื่อให้เป็นไปตามประกาศสำนักงานคณะกรรมการ ก.ล.ต. ที่สจ. 12/2552
    เรื่องการจัดทำและเปิดเผยรายงานการถือหลักทรัพย์

4.  กำหนดบทลงโทษสำหรับผู้ที่ไม่ปฏิบัติตามมาตรการป้องกันการใช้ข้อมูลภายใน
    โดยได้ส่งเป็นจดหมายเวียนให้พนักงานและผู้บริหารได้ทราบโดยทั่วกัน

ซึ่งในปีที่ผ่านบริษัทฯไม่ได้รับรายงานหรือเรื่องร้องเรียนเกี่ยวกับการกระทำผิดหรือมีการลงโทษผู้ที่ไม่ปฏิบัติตามมาตรการป้องกันการใช้ข้อมูลภายในของกรรมการและผู้บริหารและผู้เกี่ยวข้อง

9.6 บุคลากร

ณ. วันที่ 31 ธันวาคม 2558  บริษัทฯมีพนักงานทั้งสิ้น  533  แบ่งออกเป็น
พนักงานประจำสำนักงาน จำนวน 160  คน และพนักงานสายการผลิต จำนวน 373  คน   ในปี
2558  บริษัทฯไม่มีข้อพิพาทด้านแรงงานใดๆ      

9.7 ค่าตอบแทนพนักงาน

ค่าตอบแทนรวมของพนักงานสิ้นสุดวันที่ 31 ธันวาคม 2558 
โดยบริษัทฯมีการจ่ายค่าตอบแทนในรูปของเงินเดือน ค่าจ้าง กองทุนสำรองเลี้ยงชีพ โบนัส
และผลประโยชน์อื่น จำนวน 193,188,588.13 บาท

9.8 ค่าตอบแทนผู้สอบบัญชี

9.8.1 ค่าตอบแทนผู้สอบบัญชี

บริษัทฯและบริษัทย่อย จ่ายค่าสอบบัญชีให้กับบริษัท เอ.เอ็ม.ที.แอสโซซิเอส
ซึ่งป็นสำนักงานสอบบัญชีที่ผู้สอบบัญชีประจำปี 2558 สังกัด มีจำนวนเงินรวม 2,325,000 บาท
โดยเป็นของบริษัทฯจำนวน 1,745,000 บาท และบริษัทย่อยรวมกันกันจำนวน 580,000 บาท

9.8.2 ค่าบริการอื่นๆ

-ไม่มี-

9.9 นโยบายการพัฒนาบุคลากร

บริษัทฯ มีนโยบายการพัฒนาบุคลากร เพื่อให้พนักงานมีความรู้ความสามารถในการปฏิบัติงาน
และรักษาบุคลากรที่มีความรู้ความสามารถทำงานกับบริษัทฯในระยะยาว มีความก้าวหน้าในอาชีพ
โดยจัดให้มีการฝึกอบรมให้เหมาะสมกับตำแหน่งงานตามสายงาน โดยในปี 2558
มีการจัดฝึกอบรมด้านความรู้ (Knowledge) จำนวน 613.50 ชั่วโมง ด้านทักษะ (Skill)
จำนวน 246.50 ชั่วโมง ด้านทัศนคติ (Attitude) จำนวน 25 ชั่วโมง

บริษัทฯ มุ่งเน้นการส่งเสริมและพัฒนาบุคลากรทุกระดับให้มีความรู้ความเชี่ยวชาญ
พร้อมสร้างจิตสำนึกในการทำงานเป็นทีม เปี่ยมด้วยคุณภาพ รักษาคุณธรรม และคำนึงถึงลูกค้า
อันจะนำไปสู่การเติบโตและมีเสถียรภาพทางเศรษฐกิจอย่างยั่งยืน บริษัทฯ
จึงจัดให้มีโครงการฝึกอบรมหลากหลายรูปแบบ ที่เหมาะสมตำแหน่งงาน อายุงาน
และความรับผิดชอบ เช่น กลุ่มผู้บริหาร ผู้จัดการส่วนและหัวหน้างาน กลุ่มพนักงานระดับปฏิบัติการ

การอบรมเพื่อเพิ่มศักยภาพให้กับพนักงาน

โดยในปี 2558 มีพนักงานทั้งสิ้น 492 คน ได้รับการอบรม 414 คน คิดเป็น 84.15 เปอร์เซ็นต์
แยกเป็นระดับผู้บริหาร ผู้จัดการส่วน หัวหน้าแผนกและวิศวกร 95 คน คิดเป็น 22.95 เปอร์เซ็นต์
ระดับพนักงานปฏิบัติการ 319 คน คิดเป็น 77.05 เปอร์เซ็นต์

+--------------------+---------------------+--------------------------+
| ระดับของพนักงาน      | จำนวนชั่วโมงการ       | เป้าหมายของการจัดหลักสูตร    |
|                    | ฝึกอบรมเฉลี่ยทั้งหมดต่อคน |                          |
+--------------------+---------------------+--------------------------+
| ผู้บริหาร ผู้จัดการส่วน   | 21.82 ชั่วโมง         | มุ่งเน้นการพัฒนาศัก           |
|                    |                     | ยภาพบริหารจัดการองค์กรและบุค |
| หัวหน้างานและวิศวกร   |                     | ลากรผ่านรูปแบบการฝึกอบรมแบบ |
|                    |                     | Classroom Workshop และ   |
|                    |                     | Coaching                 |
+--------------------+---------------------+--------------------------+
| พนักงานระดับปฏิบัติการ  | 16.95 ชั่วโมง         | มุ่งเน                     |
|                    |                     | ้นการพัฒนาทักษะในเชิงเทคนิคแล |
|                    |                     | ะการปฏิบัติเพื่อให้พนักงานสามาร |
|                    |                     | ถตามปฏิบัติหน้าที่ที่ได้รับมอบหมาย |
|                    |                     | ผ่านรูปแบบการอบรม On the   |
|                    |                     | Job Training และ         |
|                    |                     | Coaching                 |
+--------------------+---------------------+--------------------------+

9.10 นโยบายการไม่ล่วงละเมิดทรัพย์สินทางปัญญาหรือลิขสิทธิ์

บริษัทมีนโยบายการไม่ล่วงละเมิดทรัพย์สินทางปัญญาหรือลิขสิทธิ จึงกำหนดให้ เป็นความรับผิดชอบ
ร่วมกันของพนักงานทุกคนที่จะต้องเคารพสิทธิของเจ้าของทรัพย์สินทางปัญญา
และต้องใช้เทคโนโลยีสารสนเทศและการสื่อสารภายใต้ข้อกำหนดของกฎหมาย คำสั่ง
และมาตรฐานที่บริษัทฯ กำหนด ด้วยความรอบคอบและระมัดระวัง
หากพบว่าพนักงานคนใดมีการละเมิดทรัพย์สินทางปัญญา การใช้เทคโนโลยี
สารสนเทศและการสื่อสาร และผลการสอบสวนอย่างเป็นธรรม ปรากฏว่าเป็นจริง
จะได้รับการพิจารณาลงโทษทางวินัย และ / หรือกฎหมาย ตามความเหมาะสม แล้วแต่กรณี
ซึ่งในปีที่ผ่านมาไม่มีเรื่องร้องเรียนในเรื่องนี้

9.11 การถือหุ้นของคณะกรรมการและผู้บริหารของบริษัทฯ ณ วันสิ้นปี 2557 กับ ณ วันสิ้นปี 2558

[]

10. ความรับผิดชอบต่อสังคม

อุตสาหกรรมการผลิตหม้อแปลงไฟฟ้า เป็นอุตสาหกรรมต่อเนื่องและเกี่ยวข้องกับพลังงานไฟฟ้า
เนื่องจากหม้อแปลงไฟฟ้าเป็นผลิตภัณฑ์ที่ใช้ในระบบส่งและระบบจ่ายไฟฟ้า
ซึ่งเป็นพลังงานพื้นฐานของทุกๆ ประเทศ และมีความสำคัญอย่างมากต่อความเป็นอยู่ของประชาชน
และการขับเคลื่อนเศรษฐกิจของประเทศ

ถิรไทย ได้ตระหนักถึงความสำคัญ และมุ่งมั่นที่จะเป็นส่วนหนึ่งในการส่งต่อพลังงานไฟฟ้าที่ยั่งยืน
ควบคู่ไปกับการเป็นสมาชิกที่ดีของสังคม และดำเนินธุรกิจโดยตระหนักถึงความรับผิดชอบต่อส่วนรวม
ใส่ใจชุมชน สังคมและสิ่งแวดล้อม
รวมทั้งเสริมสร้างการมีส่วนร่วมกับผู้มีส่วนได้ส่วนเสียและสาธารณชน เพื่อการพัฒนาอย่างยั่งยืน ทั้งนี้
บริษัทฯ มีผลการดำเนินงานด้านความรับผิดชอบต่อสังคม ดังนี้

10.1 การกำกับดูแลกิจการที่ดี

ดำเนินธุรกิจอย่างถูกต้องตามกฏหมายและกฏระเบียบที่เกี่ยวข้อง มีความโปร่งใส
เปิดเผยข้อมูลที่สำคัญ ตรวจสอบได้ ปฏิบัติตามนโยบายการกำกับกิจการที่ดี
โดยคำนึงถึงประโยชน์ที่จะเกิดขึ้นกับผู้ถือหุ้น พนักงาน ชุมชนและสังคม คู่ค้า ลูกค้า คู่แข่งทางการค้า
เจ้าหนี้ และผู้มีส่วนได้เสียทุกฝ่าย

ในปี 2558 บริษัทฯได้รับการประเมิน CG Score อยู่ทีระดับดี
และได้รับการประเมินการประชุมผู้ถือหุ้นประจำปี 2558 อยู่ที่ในระดับ 95.25 %

10.2 การประกอบธุรกิจด้วยความเป็นธรรม

­บริษัทฯ ให้ความสำคัญในการดำเนินธุรกิจด้วยความเป็นธรรม และยึดถือปฏิบัติมาอย่างต่อเนื่อง
โดยปฏิบัติต่อคู่ค้าอย่างเสมอภาคและเป็นธรรม ด้วยความซื่อสัตย์สุจริต
เคารพสิทธิในทรัพย์สินทางปัญญา ส่งเสริมสิทธิทางการเมือง
ตลอดจนการปฏิบัติตามพันธสัญญาต่อผู้มีส่วนได้เสียอย่างเท่าเทียม และเป็นธรรมต่อทุกฝ่าย

1. การแข่งขันที่เป็นธรรม

แนวทางในการปฏิบัติ

1)  ระบุเงื่อนไขและข้อตกลงต่างๆ ร่วมกันไว้ในสัญญาซื้อขาย และปฏิบัติตามเงื่อนไขต่างๆ
    ที่มีต่อลูกค้าอย่างเคร่งครัด กรณีที่ไม่สามารถปฏิบัติตามเงื่อนไขข้อใดได้
    ต้องรีบแจ้งให้ลูกค้าทราบ เพื่อร่วมกันพิจารณาหาแนวทางแก้ไขปัญหา

2)  ให้ข้อมูลที่จำเป็นและเป็นที่ปรึกษาที่ดีของลูกค้า ให้คำแนะนำที่ถูกต้อง
    เพียงพอและทันเหตุการณ์ต่อลูกค้า เพื่อให้ทราบเกี่ยวกับสินค้า การบริการ

3)  เข้าใจและตอบสนองความต้องการและความคาดหวังของลูกค้าอย่างเหมาะสมและทันกาล

4)  ส่งมอบสินค้าที่มีคุณภาพ ตรงตามข้อตกลงกับลูกค้าในราคาที่เป็นธรรม

2. การส่งเสริมความรับผิดชอบต่อสังคมในคู่ค้า

  บริษัทฯ
  ยังไม่มีการดำเนินการส่งเสริมความรับผิดชอบต่อสังคมแก่ผู้มีส่วนได้ส่วนเสียในห่วงโซ่ธุรกิจอย่างเป็นทางการ

  3. การเคารพต่อสิทธิในทรัพย์สิน

  แนวทางในการปฏิบัติ

1)  ส่งเสริมให้ผู้บริหารและพนักงานใช้ทรัพยากรและทรัพย์สินของบริษัทฯ อย่างมีประสิทธิภาพ
    เพื่อเพิ่มความสามารถในการแข่งขันและการให้บริการที่ดีแก่ลูกค้า
    ใช้สินค้าและบริการที่มีลิขสิทธิ์ถูกต้อง
    ไม่สนับสนุนสินค้าหรือการกระทำที่เป็นการละเมิดทรัพย์สินทางปัญญา

2)  บริษัทฯ มุ่งมั่นที่จะปกป้องและคุ้มครองรักษาทรัพย์สินทางปัญญาที่บริษัท
    เป็นเจ้าของให้พ้นจากการถูกละเมิดหรือการถูกนำไปใช้โดยไม่ได้รับอนุญาต
    อีกทั้งเคารพต่อสิทธิในทรัพย์สินทางปัญญาของผู้อื่น

  4. การเกี่ยวข้องกับการเมืองอย่างมีความรับผิดชอบ

  แนวทางในการปฏิบัติ

1)  บริษัทฯ ดำเนินธุรกิจด้วยความเป็นกลางทางการเมือง
    ไม่เข้าไปมีส่วนร่วมหรือฝักใฝ่พรรคการเมืองหนึ่งพรรคการเมืองใด
    หรือผู้มีอำนาจทางการเมืองคนหนึ่งคนใด ไม่นำเงินทุนหรือทรัพยากรของบริษัทฯ
    ไปใช้สนับสนุนไม่ว่าทางตรงและทางอ้อมแก่พรรคการเมืองหรือนักการเมืองใดๆ

2)  ส่งเสริมและสนับสนุนให้พนักงานใช้สิทธิทางการเมืองอย่างอิสระ โดยไม่เข้าไปครอบงำ ชักจูง
    ข่มขู่ บีบบังคับ และมีส่วนร่วมแต่อย่างใด

10.3 การต่อต้านการทุจริตคอร์รัปชัน

จากมติที่ประชุมคณะกรรมการบริษัท ครั้งที่ 1/2558 เมื่อวันที่ 18 กุมภาพันธ์ 2558
ได้มีมติเห็นชอบให้ประกาศนโยบายและเจตนารมณ์ในเรื่องการป้องกันการมีส่วนเกี่ยวข้องกับคอร์รัปชั่น
และให้ตั้งคณะอนุกรรมการ ทั้งหมด 3 ท่าน ได้แก่ นายสิงหะ นิกรพันธุ์ , นายอุปกรม ทวีโภค และ
นางสุนันท์ สันติโชตินันท์ เพื่อดำเนินการดังนี้

1.  ร่างนโยบายในเรื่องการป้องกันการมีส่วนเกี่ยวข้องกับคอร์รัปชั่น

2.  ประกาศนโยบายในเรื่องการป้องกันการมีส่วนเกี่ยวข้องกับคอร์รัปชั่น

3.  ประกาศเจตนารมณ์เข้าเป็นแนวร่วมปฏิบัติของภาคเอกชนไทยในการต่อต้านการทุจริต(Collection
    Action Coalition Against Corruption : CAC)

ทั้งนี้ บริษัทได้รับ Anti-Corruption progress indicator ในระดับ 2 Declared
ในไตรมาส 2 ปี 2558 และคาดว่าจะเข้ารับการรับรองจากคณะกรรมการ CAC ภายในไตรมาส 4
ปี 2559

10.4 การเคารพสิทธิมนุษยชน

บริษัทฯ มุ่งส่งเสริมและให้ความสำคัญในการเคารพสิทธิมนุษยชน
เคารพต่อศักดิ์ศรีในความเป็นมนุษย์ของทุกคน โดยปฏิบัติต่อผู้มีส่วนเกี่ยวข้องไม่ว่าจะเป็น พนักงาน
ชุมชนและสังคมรอบข้าง ด้วยความเคารพในคุณค่าของมนุษย์และไม่ละเมิดสิทธิขั้นพื้นฐาน
ซึ่งถือเป็นรากฐานสำคัญของการบริหารและพัฒนาทรัพยากรมนุษย์
อันมีความเชื่อมโยงกับธุรกิจในลักษณะการเพิ่มคุณค่า
นับเป็นปัจจัยสำคัญของธุรกิจในสร้างมูลค่าเพิ่มและเพิ่มผลผลิต

แนวทางในการปฏิบัติ

1)  บริษัทฯ ส่งเสริมให้มีการปฏิบัติตามข้อกำหนดด้านสิทธิมนุษยชน
    ซึ่งครอบคลุมไปถึงกิจการในบริษัทย่อย ผู้ร่วมทุนและคู่ค้า

2)  คุ้มครองข้อมูลส่วนตัวของพนักงานที่อยู่ในความครอบครองหรืออยู่ในการดูแลรักษาของบริษัท
    การเปิดเผย
    หรือถ่ายโอนข้อมูลส่วนตัวของพนักงานสู่สาธารณะจะทำได้ต่อเมื่อได้รับความเห็นชอบจากพนักงานผู้นั้น

3)  บริษัทฯ ส่งเสริมและเปิดโอกาสให้กับพนักงาน
    ชุมชนและสังคมมีส่วนร่วมในการแสดงความคิดเห็น หากมีการกระทำที่อาจเป็นการละเมิดสิทธิ

10.5 การปฏิบัติต่อแรงงานอย่างเป็นธรรม

บริษัทฯ ได้ตระหนักและให้ความสำคัญกับการปฏิบัติต่อแรงงานอย่างเป็นธรรม
เคารพและปฏิบัติตามกฏหมายและหลักจริยธรรม โดยไม่เลือกปฏิบัติในการจ้างงาน
ไม่ใช้แรงงานบังคับ ไม่ใช้แรงงานเด็ก พนักงานมีเสรีภาพในการสมาคม
ตลอดจนคำนึงสุขภาพและความปลอดภัยในการทำงาน ดังนั้นการปรับปรุงสภาพแวดล้อมในการทำงาน
การให้พนักงานมีคุณภาพชีวิตที่ดี และได้มีโอกาสแสดงศักยภาพ
ตลอดจนได้รับโอกาสในการฝึกฝนและเพิ่มพูนทักษะในการทำงานอย่างเท่าเทียม
ถือเป็นค่านิยมองค์กรที่ปฏิบัติมาอย่างยาวนานและต่อเนื่อง

1)  บริษัทฯ ให้ความสำคัญกับการจ้างงานโดยไม่เลือกปฏิบัติ ไม่นำความแตกต่างด้านเชื้อชาติ
    ศาสนา เพศ อายุ ความพิการ ฐานะชาติตระกูล สถานะทางการศึกษา หรือสถาบันการศึกษา
    มาเป็นปัจจัยในการพิจารณาและตัดสินการจ้างงาน

2)  บริษัทฯ ปฏิบัติต่อพนักงานอย่างเป็นธรรมทั้งในเรื่องการให้ผลตอบแทน การแต่งตั้งโยกย้าย
    และการพัฒนาศักยภาพ ควบคู่กับการพัฒนาคุณธรรม
    เพื่อให้พนักงานเป็นผู้มีความสามารถและเป็นคนดีของสังคม เช่น
    จ่ายค่าตอบแทนที่เหมาะสมตามศักยภาพ
    ดูแลและปฏิบัติต่อพนักงานหญิงที่ตั้งครรภ์โดยคำนึงถึงสุขภาพและความปลอดภัยเป็นสำคัญ

3)  บริษัทฯ ใส่ใจในความปลอดภัยและสุขอนามัยของพนักงานและผู้เกี่ยวข้อง
    โดยมุ่งส่งเสริมและปลูกฝังจิตสำนึกด้านความปลอดภัย
    อาชีวอนามัยและสภาพแวดล้อมในการทำงาน ตามนโยบายความปลอดภัยและอาชีวอนามัย
    ทั้งนี้มีเป้าหมายเพื่อป้องกันการสูญเสียจากอุบัติเหตุ และเจ็บป่วยจากการทำงาน
    โดยการจัดทำแผนงานการป้องกันอุบัติเหตุจากการทำงาน การส่งเสริมการมีส่วนร่วม
    การขจัดจุดเสี่ยงภัย และการปรับปรุงอย่างต่อเนื่อง
    เพื่อสร้างให้พนักงานทุกระดับและผู้เกี่ยวข้องมีวัฒนธรรมความปลอดภัยในการทำงาน

    1.  บริษัทฯ
        กำหนดให้มีหน่วยงานเฉพาะเพื่อควบคุมและผลักดันการดำเนินงานด้านความปลอดภัย
        อาชีวอนามัยและสภาพแวดล้อมในการทำงาน
        รวมถึงมีคณะกรรมการจัดการอาชีวอนามัยและความปลอดภัย (คปอ.)
        โดยมีการประชุมอย่างน้อยเดือนละหนึ่งครั้ง
        เพื่อเสนอแนะแนวทางการปรับปรุงแก้ไขข้อบกพร่อง
        การตรวจวิเคราะห์ความเสี่ยงและการประเมินความเสี่ยง
        รวมทั้งติดตามความก้าวหน้าของการดำเนินงานและแผนงาน

    2.  บริษัทฯ ได้มีการดำเนินการด้านอาชีวอนามัยในการประเมินความเสี่ยงต่อสุขภาพ
        (Health Risk Assessment : HRA)
        เพื่อให้ทราบถึงระดับความเสี่ยงต่อสุขภาพของผู้ปฏิบัติงาน
        ทั้งนี้เพื่อให้ผู้ปฏิบัติงานมั่นใจว่าจะได้รับการดูแลและการจัดการด้านความเสี่ยงต่อสุขภาพโดยได้รับการตรวจสุขภาพตามปัจจัยเสี่ยง
        เช่น การตรวจหาสารตะกั่วในเลือด ตรวจหาสารระเหยในปัสสาวะ
        สภาพการทำงานของปอด การตรวจสมรรถภาพการได้ยิน
        ผลการตรวจสุขภาพตามปัจจัยเสี่ยง ประจำปี 2558 ไม่พบพนักงานที่ผิดปกติ ยกเว้น
        การตรวจสมรรถภาพการได้ยิน พบพนักงานที่ผิดปกติ จำนวน 5 คน ทั้งนี้บริษัทฯ
        ได้มีการกำหนดมาตรการแก้ไขโดยการตรวจซ้ำ เพื่อยืนยันผล
        และผลจากการตรวจซ้ำพบว่า สมรรถภาพการได้ยินของพนักงานที่ผิดปกติ
        ไม่มีผลกระทบต่อการปฏิบัติและการใช้ชีวิตประจำวัน บริษัทฯ
        การกำหนดมาตรการการป้องกันโดยการจัดหาอุปกรณ์ป้องกันอันตรายส่วนบุคคลที่เหมาะสมให้กับพนักงาน
        และควบคุมดูแลให้พนักงานสวมใส่อุปกรณ์ป้องกันเสียงดังตลอดระยะเวลาการทำงาน
        รวมถึงการตรวจวัดสภาวะแวดล้อมให้เป็นไปตามที่มาตรฐานกำหนด
        และให้มีการตรวจซ้ำทุก ๆ ปี นอกจากนั้นบริษัทฯ ยังได้จัดทำ
        “โครงการอนุรักษ์การได้ยิน” ให้กับพนักงานที่ได้รับผลกระทบ

    3.  บริษัทฯ ได้มีโครงการรณรงค์ด้านความปลอดภัย ”Safety campaign program” เพื่อ

  ติดตามและตรวจสอบการดำเนินการด้านความปลอดภัย
  และสิ่งแวดล้อมให้เป็นไปตามมาตรฐานการทำงาน และกฎระเบียบหรือข้อกำหนดที่เกี่ยวข้อง
  ในปีนี้บริษัทฯ มีการมอบรางวัล Zero Accident
  สำหรับหน่วยงานที่เป็นกลุ่มเป้าหมายที่มีความเสี่ยงที่จะเกิดอุบัติเหตุสูง
  โดยมีจำนวนหน่วยงานเข้าร่วมทั้งหมด 23 หน่วยงาน ได้รับรางวัล Zero Accident ทั้งหมด
  13 หน่วยงาน โดยปี 2558 ผลการดำเนินงานเป็นไปตามเป้าหมายที่กำหนด

4.  บริษัทฯ ได้สมัครเข้าร่วมโครงการ สถานประกอบการปลอดภัยเฉลิมพระเกียรติ
    สมเด็จพระเทพรัตนราชสุดาฯ สยามบรมราชกุมารี เมื่อวันที่ 20 กุมภาพันธ์ 2558
    โดยได้ประกาศแสดงตนที่จะปฏิบัติตามกรอบข้อกำหนดของโครงการและพร้อมจะเผยแพร่การดำเนินการให้สาธารณชนทั่วไปได้รับทราบ
    และมุ่งหวังตามแนวพระราชดำรัส โดยกรมสวัสดิการและคุ้มครองแรงงาน
    ทูลเกล้าถวายรายชื่อ
    สถานประกอบการที่ดำเนินกิจกรรมตามโครงการฯได้อย่างสัมฤทธิ์ผลในเดือน สิงหาคม 2558

5.  บริษัทฯ ได้เข้าร่วมโครงการธรรมาภิบาลสิ่งแวดล้อม ธงขาวดาวเขียว (Green Star
    Award) ของการนิคมอุตสาหกรรมแห่งประเทศไทย
    ซึ่งจะส่งเสริมให้ภาคชุมชนเข้ามามีส่วนร่วมในการตรวจสอบการดำเนินกิจการในโรงงานอุตสาหกรรม
    ซึ่งมีหัวข้อการตรวจประเมินเกี่ยวกับ การจัดการน้ำ, การจัดการด้านขยะและกากของเสีย,
    การจัดการระบบบำบัดมลพิษทางอากาศ, ความปลอดภัยของสภาพพื้นที่การทำงาน,
    การจัดการอุบัติเหตุอุบัติภัยและข้อร้องเรียน, การจัดการพื้นที่สีเขียวในโรงงาน,
    การส่งสริมสนับ สนุนชุมชนและการมีส่วนร่วมภาคสังคม, และการปฏิบัติตามาตรฐานสากล
    ซึ่งบริษัทฯสามารถผ่านการตรวจประเมินและมีคะแนนในระดับ ดีเยี่ยม และเมื่อวันที่ 2
    ธันวาคม 2558
    การนิคมอุตสาหกรรมแห่งประเทศไทยได้จัดให้มีพิธีมอบประกาศเกียรติคุณและธงธรรมมาภิบาลสิ่งแวดล้อมขึ้น
    ณ ห้องเลิศวนาลัย บอลรูม โรงแรม สวิสโฮเต็น ปาร์คนายเลิศ

4)  บริษัทฯ มุ่งเน้นการส่งเสริมและพัฒนาบุคลากรทุกระดับให้มีความรู้ความเชี่ยวชาญ
    พร้อมสร้างจิตสำนึกในการทำงานเป็นทีม เปี่ยมด้วยคุณภาพ รักษาคุณธรรม
    และคำนึงถึงลูกค้าอันจะนำไปสู่การเติบโตและมีเสถียรภาพทางเศรษฐกิจอย่างยั่งยืน บริษัทฯ
    จึงจัดให้มีโครงการฝึกอบรมหลากหลายรูปแบบ ที่เหมาะสมกับตำแหน่งงาน อายุงาน
    และความรับผิดชอบ เช่น กลุ่มผู้บริหารและผู้จัดการส่วน กลุ่มวิศวกรและหัวหน้างาน
    กลุ่มพนักงานระดับปฏิบัติการ เป็นต้น

  โดยในปี 2558 มีพนักงานทั้งสิ้น 494 คน ได้รับการอบรม 414 คน คิดเป็นร้อยละ 83.81
  แยกเป็นระดับผู้บริหาร ผู้จัดการส่วน หัวหน้าแผนกและวิศวกร 95 คน คิดเป็นร้อยละ 22.95
  ระดับพนักงานปฏิบัติการ 319 คน คิดเป็นร้อยละ 77.05

5)  บริษัทฯ ได้จัดให้มีสวัสดิการต่างๆ เช่น การประกันชีวิตกลุ่ม
    การประกันอุบัติเหตุและสูญเสียอวัยวะจากอุบัติเหตุ การประกันสุขภาพ กองทุนสำรองเลี้ยงชีพ
    รถรับส่งพนักงาน อาหารกลางวันและอาหารเย็นในการทำงานล่วงเวลาฟรี
    และมีการตรวจสุขภาพตามปัจจัยเสี่ยง เป็นต้น โดยในปี 2558
    มีการช่วยเหลือฌาปณกิจศพบิดามารดาของพนักงาน จำนวน 14 ราย เป็นเงินทั้งสิ้น 93,750
    บาท นอกจากนั้นยังมี “โครงการครอบครัวถิรไทยใส่ใจดูแลกัน”
    โดยมอบสิ่งของให้กับพนักงานที่คลอดบุตรและเจ็บป่วยทั้งหมดรวม 5 ราย เป็นเงิน 4,778.50
    บาท

6)  บริษัทฯ ส่งเสริมและสนับสนุนการศึกษาของพนักงานทุกระดับ
    โดยได้มีการกำหนดระเบียบการขออนุญาตลาศึกษาต่อ
    ตามระเบียบเกี่ยวกับงานบริหารทรัพยากรมนุษย์ พ.ศ. 2551
    เพื่อให้พนักงานมีการเรียนรู้และเพิ่มพูนศักยภาพ รวมทั้งมีคุณภาพชีวิตที่ดี
    โดยอนุญาตให้พนักงานลาศึกษาต่อ หรืออบรมทั้งระยะสั้นและระยะยาว

7)  บริษัทฯ จัดให้มีสหกรณ์ออมทรัพย์ถิรไทย
    เพื่อส่งเสริมให้พนักงานรู้จักการออมเงินและวางแผนการใช้เงิน
    ตามหลักปรัชญาเศรษฐกิจพอเพียง ของพระบาทสมเด็จพระเจ้าอยู่หัว
    โดยสหกรณ์ออมทรัพย์ถิรไทย ได้ก่อตั้งขึ้นเมื่อวันที่ 29 มีนาคม 2549 ซึ่งปัจจุบันมีสมาชิกทั้งหมด
    282 คน มีทุนเรือนหุ้นทั้งหมด 27,271,450 บาท

8)  บริษัทฯ จัดให้มีกระบวนการร้องทุกข์สำหรับพนักงานที่ได้รับการปฏิบัติอย่างไม่เป็นธรรม
    ตามข้อบังคับการทำงาน พ.ศ. 2551
    เพื่อเป็นการเสริมสร้างแรงงานสัมพันธ์อันนำไปสู่ความเข้าใจอันดีระหว่างบริษัทกับพนักงาน
    และในหมู่พนักงานด้วยกันเอง โดยมีการกำหนดวิธีการร้องทุกข์
    การสอบสวนและพิจารณาคำร้องทุกข์ การยุติข้อร้องทุกข์
    และการได้รับความคุ้มครองผู้ร้องทุกข์และผู้เกี่ยวข้อง เป็นต้น

  จำนวนพนักงาน ของบริษัทฯ และบริษัทฯ ย่อย ณ วันที่ 31 ธันวาคม 2558 และวันที่ 31
  ธันวาคม 2557 มีดังนี้

  --------------------------------- --------- -------- --------- ---------
  บริษัท                              จำนวน                        
                                    (คน)                         

                                    31 ธันวาคม          32 ธันวาคม 
                                    2558               2557      

                                    ชาย       หญิง      ชาย       หญิง

  1. บริษัท ถิรไทย จำกัด (มหาชน)        350       144      375       147

  2. บริษัท ไทยฟิน จำกัด                63        13       59        14

  3. บริษัท ถิรไทย อี แอนด์ เอส จำกัด     29        6        29        7

  4. บริษัท แอล. ดี. เอส. เมททรัลเวิร์ค   278       59       220       64
  จำกัด                                                           

  รวม                               720       222      683       232

  จำนวนพนักงานตามประเภทการจ้างงาน                                   

  พนักงานประจำ                       694       213      676       228

  พนักงานสัญญาจ้าง                     26        9        7         4
  --------------------------------- --------- -------- --------- ---------

9)  บริษัทฯ เปิดโอกาสให้พนักงานแสดงความคิดเห็นอย่างอิสระโดยปราศจากการแทรกแซง
    เข้าร่วมเป็นคณะกรรมการสวัสดิการเพื่อให้ข้อมูลเกี่ยวกับการดำเนินงานและสถานภาพของบริษัทฯ
    ให้พนักงานทราบอย่างสม่ำเสมอ
    รวมถึงสนับสนุนการหารือและความร่วมมือกับคณะกรรมการสวัสดิการ
    เพื่อให้เกิดการพัฒนาคุณภาพชีวิตการทำงานของพนักงาน

10.6 ความรับผิดชอบต่อผู้บริโภค

บริษัทฯ มีนโยบายที่จะตอบสนองความพึงพอใจของลูกค้า
ซึ่งเป็นผู้ซื้อผลิตภัณฑ์และรับบริการโดยตรงจากบริษัทฯ
ให้ได้รับสินค้าและบริการที่มีคุณภาพตามมาตรฐานสากลและราคายุติธรรม บริษัทฯ
ได้ให้ความสำคัญกับการรับฟังความคิดเห็นของลูกค้า
โดยมุ่งตอบสนองต่อความต้องการและความคาดหวังของลูกค้าอย่างเหมาะสมและทันกาล
ตลอดจนนำข้อมูลที่จำเป็นมาใช้ในการพัฒนาด้านคุณภาพและการบริการ
เพื่อสร้างความเชื่อมั่นในสินค้าและบริการ

แนวทางในการปฏิบัติ

1. สร้างความมั่นใจในคุณภาพ และความปลอดภัยของหม้อแปลงไฟฟ้า

หม้อแปลงทุกใบจะผ่านการทดสอบคุณสมบัติทางไฟฟ้าก่อนถูกนำไปใช้งาน
เนื่องจากหม้อแปลงไฟฟ้าเป็นอุปกรณ์ที่ต่อพ่วงอยู่ในระบบส่งพลังงานไฟฟ้าที่มีแรงดันสูง
หากมีข้อบกพร่องที่เกิดจากตัวหม้อแปลงจะทำให้เกิดความเสียหายต่อทรัพย์สิน โอกาสทางธุรกิจ
รวมถึงอันตรายต่อผู้ใช้งานและผู้เกี่ยวข้อง บริษัทฯ
ได้ตระหนักถึงผลกระทบดังกล่าวจึงให้ความสำคัญกับทุกกระบวนการ อาทิเช่น กระบวนการออกแบบ
กระบวนการผลิต รวมถึงกระบวนการทดสอบ
ซึ่งถิรไทยสามารถทำการทดสอบหม้อแปลงไฟฟ้าได้ครบทุกกระบวนการทดสอบ
ทั้งการทดสอบแบบประจำ (Routine Test) การทดสอบเฉพาะ (Type Test)
หรือการทดสอบพิเศษ (Special Test) ตามมาตรฐาน IEC60076 IEEE C57.12.90 และ
มอก.384-2543 มีเพียง Short-circuit with-stand test เท่านั้น
ซึ่งจะทำการส่งไปทดสอบที่ห้องปฏิบัติการทดสอบ KEMA ประเทศเนเธอร์แลนด์เป็นหลัก
ห้องปฏิบัติการทดสอบของบริษัทฯ ได้รับการแต่งตั้งจาก
สำนักงานผลิตภัณฑ์อุตสาหกรรมในการเป็นห้องปฏิบัติการกลางในการทดสอบเพื่อให้การรับรองมาตรฐานผลิตภัณฑ์อุตสาหกรรม
มอก. 384-2543 รวมถึงการได้รับการรับรองระบบมาตรฐาน ISO 9001, OHSAS/TIS 18001,
ISO 14001 และ ISO/IEC 17025 ห้องปฏิบัติการทดสอบไฟฟ้าและห้องปฏิบัติการสอบเทียบ
ซึ่งในวันที่ 12 กุมภาพันธ์ 2559 นายสัมพันธ์ วงษ์ปาน ได้เข้าร่วมพิธีรับมอบใบรับรองห้องปฏิบัติการ
สาขาการทดสอบ จากท่านเลขาธิการสำนักงานมาตรฐานผลิตภัณฑ์อุตสาหรรม นาย ธวัช ผลความดี
ในการได้รับการรับรองความสามารถเพิ่มในรายการทดสอบความทนต่อแรงดันเหนี่ยวนำเกิน
การทดสอบอิมพัลส์ฟ้าผ่าคลื่นเต็ม ในห้องปฏิบติการทดสอบ Power Transformer
ซึ่งถือได้ว่าบริษัทฯ มีความสามารถในการทดสอบและการได้รับการรับรองมากที่สุดในประเทศ
ณ.ขณะนี้และสามารถทดสอบหม้อแปลงได้ถึงขนาด 100 MVA

เพื่อเป็นการยืนยันคุณภาพการออกแบบ
การผลิตและความสามารถในการตรวจสอบหม้อแปลงไฟฟ้าตามมาตรฐานสากลก่อนส่งถึงมือลูกค้า

2. รักษาความลับและสิทธิ์ของลูกค้า

บริษัทฯ มีมาตรการในการป้องกันข้อมูลอันเป็นความลับของลูกค้า ได้แก่ ข้อมูลเชิงเทคนิค

ผลการทดสอบหรือข้อมูลอื่นใดอันเป็นความลับของลูกค้า
จะมีขั้นตอนในการจัดเก็บรวมถึงการส่งต่อข้อมูลต่างๆ
โดยคำนึงถึงการรักษาความลับของลูกค้าเป็นสำคัญ การรักษาสิทธิต่างๆ ของลูกค้า เช่น
ให้ลูกค้าสามารถเฝ้าดูการทดสอบ (Witness Test) หม้อแปลงไฟฟ้าของลูกค้า
เพื่อให้ลูกค้าเกิดความเชื่อมั่นในผลของการทดสอบ โดยในปี 2558 มีลูกค้าเฝ้าดูการทดสอบ
(Witness Test) หม้อแปลงไฟฟ้ากำลัง (Power Transformer) จำนวน 39ครั้ง
และหม้อแปลงไฟฟ้าระบบจำหน่าย (Distribution Transformer) จำนวน 34 ครั้ง

3. ให้ข้อมูลที่ถูกต้องและเพียงพอกับลูกค้า

หม้อแปลงไฟฟ้าของถิรไทยที่ผ่านการทดสอบจะมีการติดป้าย Name plate (ฉลากสินค้า) ทุกเครื่อง
โดยจะติดไว้ที่ตัวถังของหม้อแปลงเพื่อแสดงรายละเอียดประจำตัวหม้อแปลง
การแสดงรายละเอียดจะยึดตามมาตรฐานสากล IEC60076-1 และมาตรฐานผลิตภัณฑ์อุตสาหกรรม
มอก.384-2543 โดยมีรายละเอียดหลักๆ ดังนี้ ชนิดของหม้อแปลง เลขที่มาตรฐาน ชื่อบริษัทผู้ผลิต
หมายเลขประจำเครื่องจากผู้ผลิต ปีที่ผลิต จำนวนเฟส ขนาดกำลัง ความถี่ที่กำหนด ระดับแรงดัน
ค่าสูงสุดของกระแส ค่าระดับฉนวน น้ำหนักเป็นต้น
เพื่อให้ผู้ใช้งานสามารถทราบรายละเอียดของหม้อแปลง นอกจากนี้ยังมีคู่มือการใช้งาน
รวมถึงมีการอบรมวิธีการใช้งาน ข้อควรระวังและการบำรุงรักษาหม้อแปลงไฟฟ้าแก่ลูกค้าก่อนใช้งาน

4. การฝึกอบรมให้ความรู้แก่ลูกค้า

  ในปี 2558 บริษัทฯ ได้จัดส่งทีมวิศวกรที่มีความเชี่ยวชาญทางเทคนิค ไปอบรมเรื่องวิธีการใช้งาน

ข้อควรระวังและการบำรุงรักษาหม้อแปลงไฟฟ้า
เพื่อให้ความรู้กับลูกค้าทั้งในประเทศและต่างประเทศ จำนวน 15 หน่วยงานโดยมี
จำนวนผู้เข้าอบรมทั้งสิ้น 224 คน อาทิ การไฟฟ้าส่วนภูมิภาค สถานีไฟฟ้าบ้านเขาหลัก จังหวัดพังงา
การไฟฟ้าส่วนภูมิภาค สถานีไฟฟ้าเวียงสระ จังหวัดสุราษฎร์ธานี การไฟฟ้าส่วนภูมิภาค
สถานีไฟฟ้าถลาง 2

จังหวัดภูเก็ต การไฟฟ้านครหลวง สถานีไฟฟ้าย่อยลาดปลาเค้า เขตบางเขน กรุงเทพมหานคร
การไฟฟ้านครหลวง สถานีไฟฟ้าย่อยกองบัญชาการกองทัพอากาศ ดอนเมือง บริษัท ศรีอู่ทอง จำกัด
บริษัท กรีนรีเวอร์พาเนล (ประเทศไทย) จำกัด Sarawak Energy Berhad (SEB )
ประเทศมาเลเซีย เป็นต้น

5. การเผยแพร่ความรู้ด้านวิศวกรรมหม้อแปลง

  บริษัทฯ ได้จัดทำวารสารด้านวิชาการภายใต้ชื่อ “Tirathai Journal”
  โดยมีวัตถุประสงค์เพื่อการ

เผยแพร่ความรู้ด้านวิศวกรรมหม้อแปลงไฟฟ้าให้กับผู้ที่สนใจ การจัดทำไม่มีวัตถุประสงค์ทางการค้า
และไม่สงวนลิขสิทธิ์ในการจะนำเนื้อหาไปเผยแพร่ต่อ
บรรณาธิการและทีมงานเป็นพนักงานของบริษัทฯ ทั้งหมด ปัจจุบันมีการจัดพิมพ์ เป็นปีที่ 5 ฉบับที่ 14
โดยมีเนื้อหาเกี่ยวกับองค์ความรู้ด้านวิศวกรรมไฟฟ้า
วิทยานิพนธ์ที่มีคุณค่าทางด้านวิศวกรรมของนักศึกษาจากมหาวิทยาลัยต่างๆ
รวมทั้งเทคนิคการใช้งานและการบำรุงรักษาหม้อแปลง
ตลอดจนการถ่ายทอดแนวคิดปรัชญาการบริหารนอกตำราซึ่งเป็นอีกมุมหนึ่งที่มหาวิทยาลัยไม่เคยสอน
เป็นต้น นอกจากนี้บริษัทฯ ยังมุ่งหวังให้หนังสือเล่มนี้เป็นมิตรกับสิ่งแวดล้อมและใส่ใจสุขภาพผู้อ่าน
ปกและเนื้อหาในหนังสือจึงจัดพิมพ์บนกระดาษที่ผลิตจากวัสดุเหลือใช้จากการเกษตรด้วยกระบวนการปลอดสารพิษ
และใช้หมึกพิมพ์ที่ผลิตจากน้ำมันถั่วเหลือง โดยในปี 2558 ได้แจกจ่ายไปยังพนักงาน ลูกค้า
ห้องสมุดของมหาวิทยาลัยต่างๆ การไฟฟ้าฝ่ายผลิตแห่งประเทศไทย การไฟฟ้านครหลวง
การไฟฟ้าส่วนภูมิภาค ตลอดจนบุคคลทั่วไป เป็นจำนวน 9,680 เล่ม
รวมทั้งยังมีการเผยแพร่ในเว็บไชต์ www.tirathai.co.th

  6. การรับฟังความคิดเห็น

การเยี่ยมชมโรงงาน เพื่อให้ลูกค้าเกิดความมั่นใจในกระบวนการออกแบบ การผลิต และ

กระบวนการทดสอบ อีกทั้งเป็นการรับฟังความคิดเห็นและแลกเปลี่ยนเรียนรู้ระหว่างบริษัทฯ กับลูกค้า
และสถาบันการศึกษา ตลอดจนนำข้อเสนอแนะต่างๆ
เข้าสู่กระบวนการวิเคราะห์เพื่อปรับปรุงอันนำไปสู่การสร้างความพึงพอใจของลูกค้าต่อไป โดยในปี
2558 มีลูกค้าทั้งในประเทศและต่างประเทศเข้าเยี่ยมชมศักยภาพการผลิตหม้อแปลงไฟฟ้า
โดยมีจำนวนผู้เข้าผู้เยี่ยมชมทั้งสิ้น 212 คน อาทิ การไฟฟ้านครหลวง
การไฟฟ้าฝ่ายผลิตแห่งประเทศไทย สมาคมวิศวกรรมสถานแห่งประเทศไทยในพระราชูปถัมภ์ บริษัท
ปูนซีเมนต์ไทย จำกัด (มหาชน) เป็นต้น

การสำรวจความพึงพอใจ บริษัทฯ ดำเนินการสำรวจความพึงพอใจของลูกค้าที่เข้ามาเฝ้าดู

การทดสอบ (Witness Test) ในประเด็น ความพึงพอใจต่อการให้บริการของพนักงานขาย
ความพึงพอใจต่อพนักงานทดสอบ ความพึงพอใจต่อกระบวนการผลิตและทดสอบ
ความพึงพอใจต่อผลิตภัณฑ์ ตลอดจนความพึงพอใจต่อสภาพแวดล้อม โดยในปี 2558
ผลการสำรวจความพึงพอใจเป็นไปตามเป้าหมายคิดเป็นร้อยละ 80

การร้องเรียน บริษัทฯ มีกระบวนการรับเรื่องร้องเรียนเกี่ยวกับคุณภาพสินค้าและการบริการ

โดยผ่านช่องทางที่หลากหลาย อาทิเช่น โทรศัพท์ 30 คู่สายอัตโนมัติ Email และโทรสาร
โดยบริษัทฯ มีทีมงานบริการที่สามารถให้บริการลูกค้าตลอด 24 ชั่วโมง
ในการตอบสนองการแก้ไขข้อร้องเรียนต่างๆของลูกค้าอย่างรวดเร็ว

10.7 การมีส่วนร่วมพัฒนาชุมชนและสังคม

บริษัทฯ
มุ่งมั่นที่จะเป็นสมาชิกที่ดีต่อสังคมและดำเนินธุรกิจโดยตระหนักถึงความรับผิดชอบต่อส่วนรวมแบ่งปันผลกำไรส่วนหนึ่งเพื่อตอบแทนและสร้างสรรค์ชุมชนและสังคม
เพื่อให้ธุรกิจ ชุมชนและสังคมเติบโตคู่กันอย่างยั่งยืนโดยผ่านกิจกรรมและโครงการต่างๆ ดังนี้

แนวทางในการปฏิบัติ

แหล่งเรียนรู้นอกห้องเรียน

บริษัทฯ มีนโยบายที่จะให้องค์กรเป็นแหล่งเรียนรู้ด้านวิศวกรรมการผลิตหม้อแปลงไฟฟ้าของประเทศ
เพื่อให้นิสิต นักศึกษาได้สัมผัสกับกระบวนการการผลิตหม้อแปลงไฟฟ้า ทั้งหม้อแปลงไฟฟ้าขนาดเล็ก
(Distribution Transformer) และหม้อแปลงไฟฟ้าขนาดใหญ่ (Power Transformer)
โดยในปี 2558 มีนิสิต นักศึกษาจากสถาบันต่างๆ มาเยี่ยมชมกระบวนการผลิตหม้อแปลงไฟฟ้า
รวมถึงระบบการจัดการด้านคุณภาพ สิ่งแวดล้อมและความปลอดภัย จำนวน 120 คน
จากสถาบันต่างๆ อาทิ มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยมหิดล
โรงเรียนลำปางพาณิชยการและเทคโนโลยี วิทยาลัยเทคโนโลยีดอนบอสโกเป็นต้น

นอกจากนั้น บริษัทฯ
ได้ยกร่างข้อตกลงในความร่วมมือในการสนับสนุนความรู้และอุปกรณ์ในการจัดตั้งห้องปฏิบัติการไฟฟ้าแรงสูง
ให้กับคณะวิศวกรรมศาสตร์ มหาวิทยาลัยนราธิวาสราชนครินทร์ จังหวัดนราธิวาส เมื่อวันที่ 28
พฤศจิกายน 2557 นำโดยผู้ช่วยศาสตราจารย์ ฤทธิวุธ ภูวพัฒน์ รองคณบดี คณะวิศวกรรมศาสตร์
มหาวิทยาลัยนราธิวาสราชนครินทร์ เพื่อเป็นการส่งเสริมการศึกษาทางด้านวิศกรรมไฟฟ้าแรงสูง
นอกจากนั้นบริษัทฯ ยังได้มีโครงการรับนักศึกษาฝึกงานและสหกิจศึกษา
ในการฝึกประสบการณ์ภาคสนาม ณ.บริษัท ถิรไทย จำกัด (มหาชน)

กิจกรรมสาธารณประโยชน์

           ในโอกาสครบรอบ 28 ปี ถิรไทย ได้เปิดตัวโครงการ “28 ปี ถิรไทย
การให้ที่ไม่มีวันสิ้นสุด (Give for -Sustainability) ” ภายใต้แนวคิดการให้ธุรกิจ
ชุมชนและสังคมเติบโตคู่กันอย่างยั่งยืน ด้วยการให้ที่ไม่มีวันสิ้นสุด โดยจัดขึ้นในวันที่ 19 สิงหาคม
2558 ณ บริเวณลานเอนกประสงค์บริษัท ถิรไทย จำกัด (มหาชน) ภายในงาน ได้จัดกิจกรรมต่างๆ
อาทิเช่น สโมสรถิรไทย โครงการรินน้ำใจใส่ถนน ถิรไทยใจอาสา
โดยในวันดังกล่าวได้รับเกียรติจากท่าน ผู้อำนวยการสำนักงานนิคมอุตสาหกรรมบางปู ท่านประทีป
เอ่งฉ้วน คณะกรรมการชมรมอุตสาหกรรมบางปู, ผู้แทนจากโรงงานในเขตนิคมอุตสาหกรรมบางปู,
ท่านเจ้าอาวาสวัดศรีจันทร์ประดิษฐ์ พระมหาสมิธ โชติโก รวมทั้งผู้แทนจากชุมชนใกล้เคียง
ให้เกียรติเข้าร่วมงาน โดยการกิจกรรมในครั้งนี้ ได้แบ่งออกเป็น 3 ส่วนคือ

Big Give No.1 st “Give Happiness”

การ “ให้” สโมสรถิรไทย (TIRATHAI CLUB)

โดยบริษัทฯ ได้เปิดตัวสโมสรถิรไทย (TIRATHAI CLUB) อย่างเป็นทางการ
เพื่อเป็นศูนย์กลางกิจกรรมที่เป็นประโยชน์ต่อพนักงาน ครอบครัวของพนักงาน ชุมชนและสังคม
ภายใต้คำขวัญ “ประชาคมคนดีที่อุทิศตน”

Big Give No.2 nd “Give Heart”

การ “ให้” ความมีน้ำใจบนท้องถนน ด้วยโครงการรินน้ำใจ ใส่ถนน

เป็นโครงการที่ส่งเสริมให้ผู้ใช้รถใช้ถนน มีน้ำใจ เอื้อเฟื้อเผื่อแผ่ต่อเพื่อร่วมทาง
และได้จัดทำแผ่นป้าย แยกมารยาทดี บริเวณซอย 8D ในนิคมอุตสาหกรรมบางปู
เพื่อเตือนสติผู้ใช้รถใช้ถนนให้มีมารยาท และมีน้ำใจ

Big Give No.3 rd “Give Helping Hand”

การ “ให้” ความช่วยเหลือสังคมใน โครงการ ถิรไทย ใจอาสา

โดยการบริจาคสิ่งของที่จำเป็นสำหรับเด็กผู้ด้อยโอกาส ผ่านมูลนิธิต่างๆ ดังนี้

บริจาคสิ่งของพร้อมเงินจำนวน 18,582 บาท แก่มูลนิธิบ้านเด็กเร่ร่อน จ.สมุทรปราการ 

บริจาคสิ่งของพร้อมเงินจำนวน 20,000 บาท แก่มูลนิธิบ้านตะวันใหม่ อ.บางบ่อ จ.สมุทรปราการ 

บริจาคสิ่งของพร้อมเงินจำนวน 11,000 บาท แก่มูลนิธิส่งเสริมการพัฒนาบุคคล (Mercy Centre) 

เลี้ยงอาหารกลางวันคนแก่และผู้พิการซ้ำซ้อนพร้อมทั้งบริจาคสิ่งของและเงินจำนวน 7,200 บาทแก่มูลนิธิสิริวัฒนาเชสเชียร์ 

ร่วมกันทำความสะอาดวัดสิบสองธันวาราม ต.บางปูใหม่ อ.เมือง จ.สมุทรปรการ 

ปลูกป่าชายเลนบริเวณสถานตากอากาศบางปู

บริจาคโลหิต ณ สถานตากอากาศบางปู

8. การจัดการสิ่งแวดล้อม

การจัดการด้านสิ่งแวดล้อมเป็นสิ่งที่ต้องดำเนินควบคู่ไปกับการดำเนินธุรกิจ บริษัทฯ
จึงมีนโยบายในการบริหารจัดการด้านสิ่งแวดล้อม
เพื่อลดผลกระทบที่อาจจะเกิดขึ้นจากกระบวนการผลิตหรือกิจกรรมต่างๆ
โดยยึดถือเป็นแนวทางในการปฎิบัติที่เป็นมิตรต่อสิ่งแวดล้อม ด้วยการปฏิบัติตามกฎหมาย
และข้อกำหนดอื่นๆ ที่เกี่ยวข้องอย่างเคร่งครัด
อันจะนำไปสู่การสร้างความยั่งยืนอย่างแท้จริงต่อองค์กร ชุมชนและสังคม

แนวทางในการปฏิบัติ

1.  บริษัทฯ ได้รับการรับรองตามมาตรฐาน ISO14001 ซึ่งครอบคลุมทุกพื้นที่ของบริษัทฯ โดย

ได้รับการตรวจสอบจากผู้ตรวจประเมินภายนอก
ซึ่งมีความเป็นอิสระและผลการตรวจประเมินครั้งล่าสุดในปี 2558 ไม่พบข้อบกพร่องหลัก (Major
Non-compliance) และข้อบกพร่องย่อย (Minor Non-compliance)

2. บริษัทฯ ได้มีการดำเนินการที่สอดคล้องกับกฎหมายสิ่งแวดล้อม รวมถึงดำเนินการติดตาม

ตรวจสอบผลกระทบด้านสิ่งแวดล้อมที่ดำเนินการ พบว่าค่าการเกิดมลพิษต่างๆ
มีค่าเป็นไปตามมาตรฐานสิ่งแวดล้อมที่กำหนดไว้สามารถสรุปได้ดังนี้

มลพิษทางอากาศ

บริษัทฯ ได้มีติดตั้งระบบบำบัดมลพิษทางอากาศ (Bag House Filter)
ในการดูดฝุ่นที่เกิดจากกระบวนการผลิตกระดาษฉนวน
โดยทำการตรวจวัดคุณภาพอากาศที่ระบายออกมาจากกระบวนการผลิตกระดาษฉนวนและครอบคลุมพื้นที่อื่นๆ
ของกระบวนการ
ทั้งนี้เพื่อไม่ให้เกิดผลกระทบต่อสิ่งแวดล้อมและชุมชนใกล้เคียงซึ่งผลการตรวจสอบเป็นไปตามกฎหมายกำหนด

มลพิษทางน้ำ

บริษัทฯ มีระบบควบคุมและบำบัดน้ำเสีย โดยน้ำที่ใช้จากการอุปโภค
และบริโภคจะถูกปล่อยเข้าสู่ระบบบำบัดน้ำเสีย
และน้ำทิ้งที่ออกจากระบบบำบัดน้ำเสียจะถูกตรวจวัดค่าน้ำเดือนละ 1 ครั้ง เช่นค่า pH, BOD,
COD, Oil & Grease, SS, TDS, TKN เป็นต้น ซึ่งผลการตรวจวัดเป็นไปตามกฎหมายกำหนด

มลพิษทางเสียง

บริษัทฯ มีการตรวจวัดระดับความดังของเสียง
โดยแหล่งกำเนิดของเสียงจะมาจากการทำงานของเครื่องจักรดังนั้นเพื่อเฝ้าระวังผลกระทบที่อาจส่งผลไปยังพนักงานผู้ปฏิบัติงานและชุมชนใกล้เคียง
จึงได้ดำเนินการตรวจวัดระดับความดังของเสียงอย่างน้อยปีละ 1 ครั้ง โดยวัดค่าเฉลี่ย 8
ชั่วโมงการทำงาน โดยผลการตรวจวัดเป็นไปตามกฎหมายกำหนด

ขยะอุตสาหกรรม

บริษัทฯ มีกระบวนการในการจัดการขยะที่เกิดจากกระบวนการผลิต โดยมีการคัดแยกขยะ ออกเป็น
3 ประเภท ดังนี้ 1. ขยะทั่วไป 2. ขยะรีไซเคิล 3. ขยะอันตราย สำหรับขยะอันตรายทางบริษัทฯ
ได้ว่าจ้างหน่วยงานที่ได้รับใบอนุญาตจากกรมโรงงานอุตสาหกรรมในการดำเนินการรวบรวม ขนส่ง
บำบัดและกำจัดสิ่งปฏิกูล หรือวัสดุที่ไม่ใช้แล้วตามประเภทของของเสีย
นอกจากนี้เพื่อให้เกิดความมั่นใจในกระบวนการจัดการขยะที่ผู้รับเหมานำออกนอกโรงงาน บริษัทฯ
ได้ส่งพนักงานไป ณ บริษัท Environmental Recovery จำกัด และบริษัท เอเค เมคานิคอล
แอนด์

รีไซคลิ่ง จำกัด เมื่อวันที่ 20 กรกฎาคม 2558 และเมื่อวันที่ 27 กรกฎาคม 2558
ได้ส่งพนักงานไปตรวจสอบกระบวนการฝังกลบ และคัดแยกเศษวัสดุปนเปื้อน ณ บริษัท Pro waste
จำกัด (มหาชน)

3. บริษัทฯ ได้รับการรับรองอุตสาหกรรมสีเขียว (Green Industry) ในระดับ 3 ระบบสีเขียว

(Green System) จากสำนักส่งเสริมและพัฒนาอุตสาหกรรมสีเขียว กระทรวงอุตสาหกรรม
และตั้งแต่ปี 2557 บริษัทฯ มีเป้าหมายที่จะมุ่งสู่อุตสาหกรรมสีเขียวในระดับ 4 วัฒนธรรมสีเขียว
(Green Culture) โดยสร้างวัฒนธรรมสีเขียวภายใต้ชื่อโครงการ “ ขยะยิ้ม “
เพื่อให้พนักงานทุกคนมีจิตสำนึกในการดูแลรักษาสิ่งแวดล้อม
อันจะนำไปสู่การปฏิบัติอย่างจริงจังและต่อเนื่อง ปัจจุบันอยู่ในขั้นตอนการรอรับการตรวจโรงงานจาก
กระทรวงอุตสาหกรรม โดยคาดว่าบริษัทจะได้รับการรับรองในปี 2559

4. ในปี 2558 บริษัทฯ ไม่มีข้อร้องเรียนด้านสิ่งแวดล้อม
หรือการดำเนินการที่ไม่สอดคล้องตามกฎหมายทั้งจากภายในและภายนอก

10.9 นวัตกรรมและการเผยแพร่นวัตกรรมจากการดำเนินความรับผิดชอบต่อสังคม

บริษัทฯ ได้นำความรู้ ความคิดสร้างสรรค์ และประสบการณ์จากการดำเนินธุรกิจ
ผสมผสานกับหลักปรัชญาเศรษฐกิจพอเพียงที่มีประโยชน์ต่อเศรษฐกิจและสังคม
มาพัฒนาปรับใช้และคิดค้นให้เกิดนวัตกรรมทางธุรกิจที่สามารถสร้างประโยชน์
เพิ่มขีดความสามารถในการแข่งขัน สร้างมูลค่าเพิ่มต่อธุรกิจและสังคมไปพร้อมกันๆ

แนวทางในการปฏิบัติ

จากนโยบายรัฐบาลที่มีเป้าหมายจะใช้พลังงานทดแทนและพลังงานทางเลือกระหว่างปี พ.ศ
2558-2579 (AEDP) เพื่อทดแทนเชื้อเพลิงฟอสซิล ให้ได้ 20% ของพลังงานทั้งหมด ภายในปี
2579 พลังงานลมถือเป็นพลังงานธรรมชาติที่สะอาดและบริสุทธิ์ใช้แล้วไม่มีวันหมดไปจากโลก
จึงได้รับความสนใจนำมาพัฒนาให้เกิดประโยชน์อย่างกว้างขวาง ขณะเดียวกันกังหันลม
ก็เป็นอุปกรณ์ชนิดหนึ่งที่สามารถนำพลังงานลมไปใช้ประโยชน์ได้ บริษัทฯ
ได้เห็นถึงความสำคัญในการศึกษา ค้นคว้า
เพื่อเตรียมความพร้อมสำหรับการนำพลังงานทดแทนและเทคโนโลยีใหม่ๆในด้านพลังงานทดแทนเข้ามาใช้ในประเทศ
โดยในปี 2558 บริษัทฯได้สนับสนุนทุนในการวิจัยให้กับคณะวิศวกรรมศาสตร์ สาขาเครื่องกล
มหาวิทยาลัยนราธิวาสราชนครินทร์ ในโครงการวิจัยเรื่อง” การออกแบบกังหันลมขนาดเล็ก 1.25
กิโลวัตต์ ชนิดแกนตั้ง 5 แกนแบบไม่บิดใบที่ความเร็วลมต่ำ “ โดยผลประโยชน์ที่คาดว่าจะได้รับคือ

1.  ต้นแบบกังหันลม ชนิดแนวแกนตั้ง
    ที่เหมาะสำหรับความเร็วลมต่ำสามารถผลิตกระแสไฟฟ้าขนาดเล็ก 1.25 กิโลวัตต์

2.  ได้เทคนิคการออกแบบของใบกังหันลมด้วยโปรแกรม CFD
    เพื่อความแม่นยำในการทำนายผลของแบบจำลองให้ได้ผลถูกต้องที่สุด

3.  สามารถเก็บพลังงานลมในรูปแบบแบตเตอรี่ในการเก็บจะมีอายุการใช้งานประมาณ 3-4 ปี
    ซึ่งลดการเสื่อมสภาพของแบตเตอรี่ได้ดีกว่า

4.  ส่วนประกอบของระบบฯ ทุกส่วนสามารถจัดสร้างขึ้นเองโดยใช้เทคโนโลยีและจัดหาได้
    ภายในประเทศ ทำให้ต้นทุนในการผลิตมีราคาต่ำ ง่ายต่อการบำรุงรักษาและเหมาะสมกับ

  ประเทศไทย

โดยมีระยะเวลาในการศึกษาวิจัย 12 เดือน คาดว่าจะแล้วเสร็จประมาณปี 2559
โดยบริษัทฯสนับสนุนทุนในการวิจัยครั้งนี้ทั้งสิ้น 388,410 บาท

10.10 การจัดทำรายงานด้านสังคมและสิ่งแวดล้อม

บริษัทฯ
ให้ความสำคัญกับการเปิดเผยข้อมูลที่สะท้อนให้เห็นถึงการปฏิบัติตามแนวทางความรับผิดชอบต่อสังคม
(CSR) ที่กล่าวมาอย่างครบถ้วน โดยข้อมูลที่เปิดเผยนี้
นอกจากจะเป็นประโยชน์ต่อผู้มีส่วนได้ส่วนเสีย (Stakeholders)
ทุกฝ่ายยังช่วยในการสอบทานให้บริษัทฯ ได้ทราบว่าได้ดำเนินการในเรื่องความรับผิดชอบต่อสังคม
(CSR) ตรงกับเป้าหมายที่วางไว้หรือไม่ อย่างไร

แนวทางในการปฏิบัติ

1.  บริษัทฯ ได้จัดทำรายงานเปิดเผยการดำเนินงานด้านสังคมและสิ่งแวดล้อม (CSR report)
    โดยระบุไว้ในรายงานประจำปี (annual report) และได้เผยแพร่ข้อมูลผ่านเว็บไชต์
    www.tirathai.co.th โดยมีเนื้อหาครอบคลุมหัวข้อดังต่อไปนี้

    1.  การดำเนินงานด้านธุรกิจ บริษัทฯ
        ดำเนินธุรกิจอย่างถูกต้องตามกฏหมายและกฏระเบียบที่เกี่ยวข้อง มีความโปร่งใส
        เปิดเผยข้อมูลที่สำคัญ ตรวจสอบได้ ปฏิบัติตามนโยบายการกำกับกิจการที่ดี
        โดยคำนึงถึงประโยชน์ที่จะเกิดขึ้นกับผู้ถือหุ้น พนักงาน ชุมชนและสังคม คู่ค้า ลูกค้า
        คู่แข่งทางการค้า เจ้าหนี้ และผู้มีส่วนได้เสียทุกฝ่าย
        รวมทั้งเป็นสามชิกที่ดีของสังคมและดำเนินธุรกิจโดยตระหนักถึงความรับผิดชอบต่อส่วนรวม

    2.  การดำเนินงานด้านสิ่งแวดล้อมและความปลอดภัย บริษัทฯ
        มุ่งมั่นในการดำเนินการด้านสิ่งแวดล้อมและความปลอดภัย
        โดยคำนึงถึงความปลอดภัยในการทำงาน
        สุขภาพอนามัยที่ดีของพนักงานและรักษาสิ่งแวดล้อมที่เหมาะสม
        โดยถือเป็นส่วนหนึ่งของการดำเนินธุรกิจ จึงได้จัดให้มีระบบการจัดการด้านสิ่งแวดล้อม
        (ISO 14001) ระบบการจัดการด้านความปลอดภัยและอาชีวอนามัย (OHSAS
        /TIS 18001)
        ตลอดจนมีกระบวนการจัดการของเสียจากกระบวนการผลิตที่เป็นไปตามกฎหมายและสอดคล้องกับข้อกำหนดอื่นๆ
        ที่เกี่ยวข้อง

    3.  การดำเนินงานด้านสังคม บริษัทฯ ปฎิบัติต่อพนักงานอย่างเป็นธรรมทั้งในเรื่อง
        การจ้างงานโดยไม่ละเมิดสิทธิขั้นพื้นฐาน การให้ผลตอบแทนที่เหมาะสม
        การจัดสวัสดิการในการทำงานที่ตอบสนองความต้องการของพนักงาน
        การพัฒนาศักยภาพของพนักงานให้สอดคล้องกับค่านิยมองค์กร นอกจากนั้นบริษัทฯ
        ยังเป็นแหล่งเรียนรู้ด้านวิศวกรรมการผลิตหม้อแปลงไฟฟ้าของประเทศ
        โดยในแต่ละปีได้เปิดโอกาสให้นิสิต นักศึกษาจากสถาบันต่างๆ
        เข้ามาเยี่ยมชมกระบวนการผลิตหม้อแปลงไฟฟ้า
        รวมทั้งร่วมมือในการสนับสนุนความรู้และอุปกรณ์ในการจัดตั้งห้องปฏิบัติการไฟฟ้าแรงสูง
        และมีโครงการรับนักศึกษาฝึกงานและสหกิจศึกษา ซึ่งถิรไทย
        เป็นมากกว่าผู้ผลิตหม้อแปลงไฟฟ้าของคนไทย
        คือความมีส่วนร่วมในการส่งเสริมการศึกษาของคนไทย

2.  บริษัทฯ ได้จัดให้มีช่องทางการเผยแพร่ข้อมูลที่หลากหลาย
    เพื่อให้ผู้อ่านสามารถเข้าถึงข้อมูลได้โดยสะดวก ทั้งนี้บริษัทฯ
    ได้จัดทำรายงานด้านความรับผิดชอบต่อสังคมในรูปแบบภาษาไทยและภาษาอังกฤษ
    โดยมีช่องทางดังนี้ รายงานประจำปี (annual report) การเผยแพร่ข้อมูลผ่านเว็บไซต์
    WWW.tirathai.co.th แบบ 56-1 และ CD-Rom

11. การควบคุมภายใน และการบริหารจัดการความเสี่ยง

จากการประชุมคณะกรรมบริษัท ครั้งที่ 1 ประจำปี 2559 ซึ่งคณะกรรมการตรวจสอบทั้ง 3
ท่านได้เข้าร่วมประชุมด้วย คณะกรรมการบริษัทและคณะกรรมการตรวจสอบมีความเห็นพ้องกันว่า
บริษัทมีระบบการควบคุมภายในที่เพียงพอและเหมาะสม ดังเช่นที่เคยปฏิบัติมาอย่างสม่ำเสมอ
โดยสรุปได้ดังนี้

องค์กรและสภาพแวดล้อม

บริษัทได้จัดโครงสร้างองค์กร
และกำหนดอำนาจหน้าที่และความรับผิดชอบอย่างเหมาะสมและสอดคล้องกับสภาพธุรกิจและการปฏิบัติงานที่มีประสิทธิภาพ
ทั้งนี้บริษัทได้กำหนดนโยบาย เป้าหมายและแผนการปฏิบัติงาน โดยคำนึงถึงความเป็นธรรมต่อคู่ค้า
ลูกค้า สังคมและสิ่งแวดล้อม โดยคณะกรรมการบริษัท
ซึ่งเป็นอิสระจากฝ่ายบริหารได้กำกับดูแลดูแลให้มีการปฏิบัติตามนโยบาย
โดยให้กำหนดเป้าหมายการดำเนินธุรกิจที่ชัดเจน สามารถวัดผลได้
เพื่อให้บรรลุวัตถุประสงค์ที่กำหนดไว้
และเพื่อผลประโยชน์ระยะยาวของบริษัทและผู้มีส่วนได้เสียทุกกลุ่ม
ตลอดจนคุณค่าและจริยธรรมขององค์กร

นอกจากนี้บริษัทมีการจัดทำระเบียบวิธีปฏิบัติงานเป็นลายลักษณ์อักษรและปรับปรุงแก้ไขให้เหมาะสมกับธุรกิจของบริษัท
มีการตรวจสอบและติดตามการปฏิบัติงานจริงในธุรกรรมด้านบัญชีและการเงิน ด้านการบริหารงาน
และการปฏิบัติงานต่างๆ เช่น การขาย การให้บริการ การจัดซื้อ/จัดจ้าง
การควบคุมคลังสินค้าและวัตถุดิบ ตลอดจนการควบคุมดูแลรักษาสินทรัพย์ต่างๆ ของบริษัท
และบริษัทในเครือเป็นต้น

การบริหารความเสี่ยง

บริษัทได้ระบุความเสี่ยงในระดับองค์กร และระดับกิจกรรมหรือกระบวนการทำงาน
ซึ่งกำกับดูแลโดยผู้บริหารและผู้ที่ปฏิบัติหน้าที่ในกิจกรรมหรือกระบวนการทำงานนั้น ๆ
พร้อมทั้งมีการตรวจสอบโดยผู้ตรวจสอบภายในเพื่อประเมินการควบคุมและร่วมกันวางแผนกำหนดมาตรการควบคุมความเสี่ยงที่อาจยังคงมีอยู่

การควบคุมการปฏิบัติงานของฝ่ายบริหารและระดับปฏิบัติการ

บริษัทได้กำหนดแผนงานทั้งในภาพรวม และแผนปฏิบัติงานของหน่วยงานต่างๆ
พร้อมทั้งได้มีการรายงานผลการปฏิบัติงานเปรียบเทียบกับเป้าหมายที่กำหนดไว้เป็นระยะ
ซึ่งคณะผู้บริหาร
คณะกรรมการบริหารและคณะกรรมการบริษัทได้มีการกำกับติดตามเป็นรายเดือนและรายไตรมาสตามลำดับ

บริษัทได้กำหนดขอบเขตอำนาจหน้าที่
และวงเงินอนุมัติของฝ่ายบริหารแต่ละระดับอย่างชัดเจนเป็นลายลักษณ์อักษร และ
ติดตามดูแลการบริหารงานของบริษัทย่อยอย่างสม่ำเสมอ โดยมีการประชุมผู้บริหารทุกเดือน

สำหรับการปฏิบัติงานของระดับปฏิบัติการ บริษัทได้มอบหมายให้บริษัทที่ปรึกษาปฏิบัติงานในฐานะ
ผู้ตรวจสอบภายใน เข้าทำการตรวจสอบการปฏิบัติงานในกระบวนงานต่างๆ
ตามแผนการตรวจสอบประจำปีที่ได้รับความเห็นชอบจากคณะกรรมการตรวจสอบแล้ว
ซึ่งสรุปได้ว่าไม่มีการดำเนินการที่ส่อไปในทางทุจริต หรือ
ก่อให้เกิดข้อผิดพลาดที่จะส่งผลเสียหายอย่างร้ายแรง
และไม่มีการนำทรัพย์สินของบริษัทไปใช้โดยมิชอบแต่อย่างใด
ซึ่งหากผู้ตรวจสอบภายในตรวจพบกรณีที่อาจมีการปฏิบัติไม่เป็นไปตามระเบียบหรือคู่มือการทำงานนั้น
หรือมีโอกาสที่ควรปรับปรุงงานเพื่อเพิ่มประสิทธิภาพ
ก็ได้ให้ข้อเสนอแนะแก่ผู้บริหารที่รับผิดชอบกระบวนการนั้นๆ ให้ปรับปรุงให้รัดกุม
ถูกต้องและมีประสิทธิภาพยิ่งขึ้น

ระบบสารสนเทศและการสื่อสารข้อมูล

บริษัทจัดให้มีข้อมูลที่สำคัญต่างๆ สำหรับคณะกรรมการบริษัท
และฝ่ายบริหารเพื่อใช้ประกอบการตัดสินใจอย่างเพียงพอ
มีการบันทึกและสรุปความเห็นของที่ประชุมไว้ในรายงานการประชุมทุกครั้ง
มีการจัดระบบสารสนเทศเพื่อการสื่อสารกับพนักงานทุกระดับภายในองค์กรอย่างมีประสิทธิภาพ
มีการจัดเก็บเอกสารประกอบการบันทึกบัญชีไว้ตามที่กฎหมายกำหนด และมีการประชุมระหว่าง
คณะกรรมการตรวจสอบกับผู้สอบบัญชีรับอนุญาต
เพื่อทบทวนนโยบายบัญชีตามหลักการบัญชีที่รับรองทั่วไปให้เหมาะสมกับธุรกิจ
รวมทั้งพิจารณาสาระสำคัญต่างๆ ตามรายงานของผู้สอบบัญชีรับอนุญาต

บริษัทฯ ได้พัฒนาและใช้ระบบสารสนเทศและระบบการสื่อสารข้อมูลภายในของบริษัท
และมีการพัฒนาอย่างต่อเนื่องเพื่อให้การบริหารงานของบริษัทเป็นไปอย่างถูกต้อง
รวดเร็วและมีประสิทธิภาพยิ่งขึ้น
โดยใช้เทคโนโลยีสารสนเทศมาใช้ประโยชน์ในการควบคุมอย่างเหมาะสม ทั้งการควบคุมแบบป้องกัน
(Preventive Control) และการควบคุมตรวจพบได้ (Detective Control)

นอกจากนี้ บริษัทได้ขยายผลการใช้งานระบบสารสนเทศหลักที่ใช้ในการบริหารจัดการ (ระบบ
Enterprise Resource Planning) ไปใช้ในกิจกรรมต่างๆ ของบริษัทในเครือด้วย เช่น
ระบบบัญชีการเงิน ระบบบริหารสินค้าคงคลัง เป็นต้น ดังนั้น
การควบคุมและการบริหารงานของบริษัทในเครือจึงมีประสิทธิภาพยิ่งขึ้น

ทั้งนี้ ในการพัฒนาและจัดหาระบบเทคโนโลยีสารสนเทศ บริษัทได้มีขั้นตอนการพิจารณาคัดเลือก
และนำมาใช้ด้วยวิธีการที่เหมาะสมและรัดกุม

ระบบการติดตาม

บริษัทมีการประชุมคณะกรรมการบริษัทวาระปกติปีละ 4 ครั้ง
และมีวาระพิเศษเพิ่มเติมตามความจำเป็นและเหมาะสม
และมีการประชุมคณะกรรมการบริหารอย่างสม่ำเสมอทุกเดือน
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่
ในการประชุมคณะกรรมการบริษัท และการประชุมคณะกรรมการบริหาร
หากผลการดำเนินงานแตกต่างจากเป้าหมาย จะมีมติให้หน่วยงานที่เกี่ยวข้องรับไปดำเนินการแก้ไข

นอกจากนี้ บริษัทได้จัดให้มีการติดตาม และตรวจสอบการปฏิบัติงานตามกฎระเบียบของบริษัท
และมาตรฐานจริยธรรม และตามระบบการควบคุมภายในที่ดี
ซึ่งบริษัทได้มอบหมายให้มีบริษัทที่ปรึกษาด้านการตรวจสอบภายใน
ดำเนินการตรวจสอบภายในตามแผนการตรวจสอบที่ได้รับความเห็นชอบจากคณะกรรมการตรวจสอบ
หากผู้ตรวจสอบภายในพบข้อบกพร่องหรือข้อที่ควรปรับปรุงแก้ไขในระบบการควบคุมภายใน
ก็ได้รายงานให้ผู้บริหารระดับสูงและผู้บริหารที่รับผิดชอบดำเนินการปรัปบปรุงแก้ไข โดยไม่ชักช้า
และรายต่อคณะกรรมการตรวจสอบทุกไตรมาส

คณะกรรมการตรวจสอบซึ่งมีการประชุมวาระปกติปีละ 4 ครั้ง
และคณะกรรมการตรวจสอบจะรายงานผลการตรวจสอบต่อคณะกรรมการบริษัททุกไตรมาส

สำหรับในช่วงปี 2558 ผู้ตรวจสอบภายในพบว่าไม่มีการดำเนินการที่ส่อไปในทางทุจริต หรือ
ก่อให้เกิดข้อผิดพลาดที่จะส่งผลเสียหายอย่างร้ายแรง
และไม่พบว่ามีการนำทรัพย์สินของบริษัทไปใช้โดยมิชอบแต่อย่างใด
ซึ่งหากผู้ตรวจสอบภายในตรวจพบว่าเกิดเหตุการณ์ดังกล่าวขึ้น
ผู้ตรวจสอบภายในจะต้องรายงานให้คณะกรรมการตรวจสอบรับทราบทันที
เพื่อให้คณะกรรมการตรวจสอบรายงานเหตุการณ์ดังกล่าวต่อคณะกรรมการบริษัทเพื่อดำเนินการแก้ไขโดยเร็วต่อไป

ผู้สอบบัญชีของบริษัทฯ คือ นางเกษรี ณรงค์เดช ผู้สอบบัญชีรับอนุญาตเลขที่ 0076
ซึ่งเป็นผู้ตรวจสอบงบการเงินรวมและงบการเงินเฉพาะบริษัทฯ สำหรับปีสิ้นสุด วันที่ 31 ธันวาคม
2558 ได้สอบทานระบบการควบคุมภายในด้านบัญชีของบริษัท เพื่อกำหนดการตรวจสอบ
และขอบเขตการปฏิบัติงานสำหรับรอบระยะเวลาดังกล่าวแล้ว
และไม่พบข้อบกพร่องที่เป็นสาระสำคัญเพื่อเสนอแนะให้บริษัท ปรับปรุงการควบคุมภายในแต่อย่างใด

12. รายการระหว่างกันกับบุคคลที่อาจมีความขัดแย้ง

ณ วันที่ 31 ธันวาคม 2558 บริษัทไม่มีรายการระหว่างกันกับบุคคลที่อาจมีความขัดแย้ง
ตามนิยามข้อที่ 15 “บุคคลที่อาจมีความขัดแย้ง”
ที่ระบุในประกาศคณะกรรมการกำกับหลักทรัพย์และตลาดหลักทรัพย์ ที่กจ. 17/2551 ฉบับ ลงวันที่
15 ธันวาคม 2551

ในกรณีที่มีรายการระหว่างกันกับบุคคลที่อาจมีความขัดแย้งที่อาจจะเกิดขึ้นในอนาคต

บริษัทฯ มีมาตราการและนโยบายในการดูแลรายการดังกล่าว ดังต่อไปนี้

1.  มาตรการหรือขั้นตอนการอนุมัติการทำรายการระหว่างกัน

กรณีที่รายการระหว่างกันของบริษัทฯที่อาจเกิดขึ้นกับบุคคลที่อาจมีความขัดแย้งกัน
บริษัทฯมีนโยบายไม่ทำรายการระหว่างกันกับบุคคลที่มีความขัดแย้งกันยกเว้นกรณีจำเป็นสูงสุด
เพื่อเพิ่มความโปร่งใสและความเชื่อมั่นให้กับนักลงทุนโดยจะพิจารณาเพียงรายการปกติทางธุรกิจที่จะก่อประโยชน์สูงสุดกับบริษัทฯเท่านั้น
และจะพิจารณาเงื่อนไขเดียวกับคู่ค้ารายอื่นๆ
บริษัทฯจะให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทฯจะให้ผู้เชี่ยวชาญอิสระหรือผู้สอบบัญชีของบริษัทฯเป็นผู้ให้ความเห็นเกี่ยวกับรายการดังกล่าว
เพื่อนำไปใช้ประกอบการตัดสินใจของคณะกรรมการตรวจสอบหรือผู้ถือหุ้นตามแต่กรณี

 นโยบายและแนวโน้มการทำรายการระหว่างกันในอนาคต

 กรรมการตรวจสอบและบริษัทฯ จะร่วมกันดูแลรายการระหว่างกันดังกล่าวที่อาจเกิดขึ้นในอนาคตว่าจะเป็นไปด้วยความสมเหตุสมผลและมีอัตราตอบแทนที่ยุติธรรม พร้อมทั้งผ่านการอนุมัติตามขึ้นตอนและกฎระเบียบที่เกี่ยวข้องอย่างถูกต้องและจะเปิดเผยชนิดและมูลค่าของรายการระหว่างกันของบริษัทฯ กับบุคคลที่อาจมีความขัดแย้งภายใต้ประกาศและข้อบังคับของคณะกรรมการกำกับหลักทรัพย์และตลาดหลักทรัพย์แห่งประเทศไทย 

 ในกรณีที่มีรายการระหว่างกันเกิดขึ้นกับบุคคลที่อาจมีความขัดแย้งทางผลประโยชน์หรือมีส่วนได้เสีย บริษัทฯมีนโยบายให้คณะกรรมการตรวจสอบเป็นผู้ให้ความเห็นเกี่ยวกับราคา อัตราค่าตอบแทน รวมทั้งความจำเป็นและความเหมาะสมต่อรายการนั้น โดยในการออกเสียงในที่ประชุมนั้น ๆ กรรมการซึ่งมีส่วนได้เสียจะไม่มีสิทธิออกเสียงลงคะแนน

มาตรการคุ้มครองผู้ลงทุน

เพื่อเป็นการคุ้มครองผู้ลงทุน
ในอนาคตถ้ามีรายการระหว่างกันของบริษัทฯเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้ส่วนเสีย หรืออาจมีความขัดแย้งทางผลประโยชน์ในอนาคต บริษัทฯ
จะจัดให้ผ่านที่ประชุมคณะกรรมการที่มีกรรมการตรวจสอบเข้าร่วมประชุม
เพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น บริษัทฯ
จะให้ผู้เชี่ยวชาญอิสระหรือผู้สอบบัญชีของบริษัทฯ
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี โดยคณะกรรมการบริษัทฯ
จะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายทรัพย์สินที่สำคัญของบริษัทฯ ทั้งนี้
ยกเว้นรายการระหว่างกันที่เป็นรายการปกติธุรกิจ
และมีนโยบายในการกำหนดราคาและเงื่อนไขซึ่งเป็นราคาตลาดหรือไม่ต่างจากบุคคลภายนอก

บริษัทฯจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัทฯ
โดยบริษัทฯมีนโยบายเข้าทำรายการระหว่างกันเฉพาะในส่วนที่เกี่ยวข้องกับธุรกิจหลักของบริษัทฯ
ปัจจุบันบริษัทฯมีคณะกรรมการตรวจสอบเพื่อทำหน้าที่ตรวจสอบรายการระหว่างกันรวมถึงระบบควบคุมภายในของบริษัทฯ
เพื่อความโปร่งใสและเพิ่มความเชื่อมั่นให้กับนักลงทุน
ยิ่งไปกว่านั้นบริษัทฯยังได้ยึดหลักการลดความเสี่ยงทุกชนิดของธุรกิจ
โดยให้คณะกรรมการตรวจสอบสอดส่องดูแลอีกทางหนึ่งด้วย